Reubencf/Amharic_corpus huggingface dataset:
የኢትዮጵያ ብሔራዊ ቡድን ከ31 ዓመት በኋላ ወደ አፍሪካ ዋንጫ የመመለሱ ፌሽታ ሕዝቡን አልለቀቀውም፡፡ ተጨዋቾቹና ፌዴሬሽኑም በዚሁ ደስታ ውስጥ ናቸው፡፡ ስለ እሑዱ ድል እንጂ ስለ ቀጣዩ ውድድር የሚያስብ ግን ያለ አይመስልም፡፡ ሌሎቹ ቡድኖች እስከ ጥር ወር ድረስ ምን እንደሚሠሩ በሚናገሩበት ጊዜ እንኳን የኛው ቡድን እስከ ጥር ወር ድረስ ምን እየሠራ እንደሚቆይ አይታወቅም፡፡
ይኼ በትናንት ድል እየረኩ ነገን የመርሳት አባዜ የቆየ በሽታችን ነው፡፡ በአድዋ ጦርነት ጣልያንን ወኔያችንን ተጠቅመን፣ ጀግንነታችንን ተኩሰን ፈጣሪም ረድቶን ድል አደረግናት፡፡ በጥቁር አፍሪካ ምድር ቅኝ ገዥዎችን ድል ያደረገ ጥቁር ሕዝብ መሆናችንን አስመሰከርን፡፡ ታሪክ ሠርተን ታሪክ አየን፡፡
ጣልያንን የአድዋው ውርደቷ ሲቆጫት ነው የኖረው፤ ያንን ውርደቷን እንዴት እንደምታራግፈው ስትመክር፣ ስትሠራና ስትፈጥር ኖረች፡፡ እኛ ደግሞ የአድዋን ድል ስናከብር፣ በድሉ ፌሽታ ስንጥለቀለቅ ከረምን፡፡ እኛ ዐርባ ዓመት ስለ አድዋ ስንዘፍን፣ እነርሱ ዐርባ ዓመት ውርደታቸውን ለማራገፍ ሲሠሩ ከረምን፡፡ ለኛ ጣልያንን ተወግዞ እንደወጣ ሰይጣን ተመልሳ የማትመጣ አድርገን ቆጠርናት፡፡
ከዐርባ ዓመት በኋላ በ1928 ዓም ጣልያን ካለፈው ስሕተቷ ተምራ አውሮፕላንና መርዝ ሠርታ፣ ዘመናዊ ወታደር ትጥቅ አሟልታ፣ እስከ አፍንጫዋም ታጥቃ መጣች፡፡ እኛ ግን እነዚያኑ አድዋ የወሰድናቸውን መሣርያዎችና አጋሠሶች ይዘን ማይጨው ዘመትን፡፡ እናም በማይጨው የሆንነውን እናውቀዋለን፡፡
በኢትዮጵያ ታሪክ ውስጥ ረሃብ፣ ወረርሽኝና ተስቦ እየደጋገመ ሀገሪቱን ሲመታና ሲያደቅቅ እናገኛለን፡፡ እያንዳንዱን የመከራ ጊዜ በጸሎትም፣ በእሳትም፣ በሞትም ስናሸንፈው ሌላ መከራ የማይመጣ ይመስል ያኛውንና ያለፈውን እንዴት እንደተወጣነው ብቻ በመተረክና በመዝፈን ጊዜውን እንጨርሰዋለን፡፡ ያም የመከራ ዘመን ጊዜውን ጠብቆ እንደገና ይመጣል፡፡
ጅርመኖች በሁለተኛው የዓለም ጦርነት ሀገራቸው እንዳልነበረች መሆንዋ፣ ከናዚ አስተሳሰብ ጋር በተያያዘ ስሟ መጥፋቱ፣ ጀርመናዊ ነኝ ማለት እስኪያሳፍር ድረስ መድረሱ አስቆጭቷቸው ለአርባ ዓመታት ሠሩ፡፡ በዐርባ ዓመት ጊዜ ውስጥ ጀርመን የዓለምን አራተኛ ኢኮኖሚ የምታስተዳድር ሀገር ሆና ወጣች፡፡ እኛ ግን የአፍሪካን ዋንጫ እንኳን ለመሳተፍ 31 ዓመታት ፈጀብን፤ ለምን? ቢባል በታክ የሚዝናና እንጂ በቁጭት የሚሠራ ስላላገኘን፡፡
አሁንም በእግር ኳስ ቡድኑ ላይ የምናየው ይኼንኑ ነው፡፡ ትናንት አሸነፍን፤ መልካም፡፡ ነገር ግን የኛ ደስታ እንደ ሄሊኮሜት በዘመናት አንድ ጊዜ ብቻ ነው እንዴ መምጣት ያለበት? ያለፈ ድል ለቀጣዩ መነሻ ይሆናል እንጂ ስንቅ ይሆናል እንዴ? አሁን መጠየቅ ያለብን ከነማን ጋር ደረሰን? የሚለውኮ አልነበረም፡፡ አሠልጣኝ ሰውነት እንዳሉት ‹ከማንም ጋር ይድረሰን፣ ከተዘጋጀንና ከሠራን እናሸንፋለን፤› ካልሠራን ግን ከራሳችንም ጋር ተጫውተን አናሸንፍም፡፡
ለምን እንረሳለን፤ እኛኮ በአፍሪካ ዋንጫ ከሁሉም ቡድኖች የበለጡ ጎሎችን ያስተናገድን ነን፤ በአፍሪካ ዋንጫ ከሚሳተፉ ቡድኖች በፊፋ ደረጃ ዝቅተኛ ደረጃ ካላቸው መካከል የምንመደብ ነን፤ ሌሎቹኮ ተጨዋቾቻቸውን ከአውሮፓ እየጠሩ ነው፣ አራትና አምስት የወዳጅነት ጨዋታ ከአውሮፓ ቡድኖች ጋር ለማድረግ ዕቅዳቸውን ይፋ አድርገዋልኮ፡፡
እኛ ሱዳንን ስላሸነፍን ተዘጋጅቶ የሚጠብቀን እንጂ ፈርቶን የሚሸሽኮ የለም፡፡ እንዴት አሸነፉ? ምን ዓይነት ስልት አላቸው? ጠንካራና ደካማ ጎናቸው ምንድን ነው? እያለ ተንትኖ የሚጠብቀን እንጂ አርድ አንቀጥቅጥ የለበስን ይመስል ማንም አይደነግጥልንም፤ ያለፈው ድላችን ተጋጣሚዎቻችንን ይበልጥ ተዘጋጅተው እንዲጠብቁን ያደርጋቸዋል እንጂ ‹እንደ ሰም አቅልጦ፣ እንደ ገል ቀጥቅጦ› አይጥላቸውም፡፡
ባለፉት 31 ዓመታት የዛሬ ሠላሳ አንድ ዓመት ማን በጭንቅላት በገጫት ኳስ ለአፍሪካ ዋንጫ እንዳለፍን ስንተርክ ሰነበትን፡፡ ለመሆኑ ቀጣዩን የአፍሪካ ዋንጫስ? ‹ሳላዲን ሰይድና አዳነ ግርማ እንዲህና እንዲያ አድርገው ባገቡት ግብ ነበር ያለፍነው› እያልን ለምን ያህል ዓመት ይሆን የምንተርከው?
ይህ ሀገሩ ከፍ ስትል የሚወድ ሕዝብ ደስታው ምንያህል እንደነበረኮ አይተነዋል? ኢትዮጵያ ቡድን እንጂ ሕዝብ አላጣችም፤ ፌዴሬሽን እንጂ ሕዝብ አላጣችም፡፡ ይልቅስ አሁን መነጋገር ያለብን ይህንን ደስታ እንዴት ዘላቂ ማድረግ እንደምንችል ነው፤ እንዴት ነው የአፍሪካ ዋንጫ ብርቅ የምይሆንብን ደረጃ የምንደርሰው? እንዴት ነው የዓለም ዋንጫን በቴሌቭዥን ብቻ ከማየት የምንላቀቀው? እንዴት ነው በጠንካራ መሠረት ላይ የተመሠረተ እግር ኳስ የምናደራጀው? እንዴት ነው የባለሃብቶችን ድጋፍ ከሽልማት ወደ ቀድሞ መደገፍ የምንቀይረው?
ብዙ ሥራ አለብን፡፡ ደስታው ይብቃ፤ ፌሽታውም ልክ ይኑረው፤ እርሱ የኛ ሆኗልና ማንም አይነጥቅብንም፤ አሁን የኛ ስላልሆነው የአፍሪካ ዋንጫ እናስብ፡፡ ታሪክ ላይ መተኛት ብዙ ጊዜ ጎድቶናልና ይብቃን፡፡
ተባረክ ብሩክ ሁን። ጽሁፎችህ ሁሉ ያንጻሉ። ባገኘነው ድል ስንኩራራ ሳናስበው እንነጠቅና ጉድ እንሆናለን ያልከው ትክክል ነው። እስማማለሁ። ስለዚህ መጠንቀቅ ያስፈልጋል። እኔማ ሁልጊዜ ስጋት እየያዘኝ ተቸግሪያለሁ። ይህ ድል ቢጠፋስ? በአንድ ምክንያት ቢሄድስ እያልኩ፣ የወደፊቱን ሳስበው ድንጋጤ ይይዘኛል። የአሁኑን ደስታ ሳልኖረው የወደፊቱ ያስጋኛል። ድላችንን ቢነጥቁንስ? እነማን ያልከኝ እንደሁ -- እነሱ። ስማቸው አይጠቀሴው? ሁልጊዜ ፍርሃት ያዘኝ ዲያቆን ዳኒ። ምን ይሻለኛል? ንፋስ በበሩ ቁልፍ ቀዳዳ ሽው ብሎ ሲገባ እራሱ ጸጉሬን ከናላየ ነፍሰ ስጋየን ከስጋየ እያላቀቃት በስጋት እኖራለሁ። መቸም እምልህ ይገባሃል። የዚህ አለም ነገር ተቀያያሪ ነው። አይ መከራ። ኑሮ ካሉት መቃብር ይሞቃል አሉ። ዳኒየ ምን ትምከረኛለህ? ይህ የማይድን ይስጋት በሽታ ነፍሴን ተቆጣጥሯት በፍርሃት መኖር ከጀመርኩ ብዙ ሳምንታት አለፉ። አይ የኔ ነገር፣ ሳላስበው ሌላ እርዕስ ውስጥ ገባሁ። እና ምክርህን በትህትና እጠብቅለሁ። ያንተ ተከታታይ፣ ወለተ እግዚ (የክርስትና ስሜ ነው)። መልካም ቀን ዲያቆን ዳኒ።
“አሁን ገና በራልኝ አለች እብድ ቤትዋን አቃጥላ” ለ31 ዓመታት በጨለማ ተውጦ የነበረው የኢትዮጵያ ብሔራዊ ቡድን አሁን ገና ብርኃኑ ፍንትው ብሎ በራለት። ሳልወለድ በፊት ማለትም የዛሬ 31 ዓመት በ1974 ዓ.ም ኢትዮጵያ ለአፍሪካ ዋንጫ ተካፍላ ነበር። ይኸው ዛሬ ኢትዮጵያ ለአስረኛ ጊዜ ለአፍሪካ ዋንጫ አለፈች። ይህ ደስታ ልክ እንደ ብረት ምጣድ በአንዴ ግሎ ወዲያው የሚበርድ መሆን የለበትም። የሸክላ ምጣድ ለመጋል አመት ይፈጅበታል። ለመብረድም ጊዜ ይፈጃል። እንዲያውም እናቶቻችን እሳቱን አጥፍተው በጋለው የሸክላ ምጣድ እንጀራ ይጋግሩበታል። የኛ ኳስም ለመጋል የ 31 ዓመታት እንጨት ጨርሷል። ከዚህ ከጋለ ምጣድ ብዙ ያማረ እንጀራ ማውጣት አለብን። የሚጋገረው እንጀራ ሀገርን ያጠግባል። አንድም በጋለው ምጣድ የተጋገረው እንጀራ እንደነ ድሮግባ ለአውሮፓም መላክ ይቻላል። በዚህ በጋለው ደስታችን ስለወደፊቱ ብዙ መወያየት አለብን። ብዙ ፕሮፌሽናል ተጫዋቾችን ለማውጣት እነሆ ጊዜው ነገ ሳይሆን ዛሬ ነው። ለአፍሪካ ዋንጫ ስናልፍ ለመሳተፍ ሳይሆን ተስፋ ለሚሰጥ ተሳትፎ መስራት ይጠበቅብናል። ለዓለም ዋንጫ ለማለፍ በርትቶ መስራት የአባትነት ነው። ካለፍን ከአሁኑ ምን እንስራ ብሎ ማሰብም የእናትነት ነው። ሠርገኛ መጣ በርበሬ ቀንጥሱ እንዳይሆንብን ከአሁኑ መዘጋጀት አለብን። በተለይ ጋዜጠኞች ብርቱ ስራ አለባችሁ። ብሔራዊ ቡድኑን በሙሉ ሰብስባችሁ ለየት ያለ ፕሮግራም ማዘጋጀት አለባችሁ። ስለ ኢትዮጵያ የኳስ እድገት ምን እንስራ? እንዴት እንደግፈው? ወፌ ቆመች ወፌ ቆመች የሚባልለት ብሔራዊ ቡድን ሳይሆን እንደ ሯጮቻችን ራሱን ችሎ በአስተማማኝ መሰረት ላይ የተገነባ ቡድን እንዴት እንስራ? ወዘተ ተረፈዎችን ዛሬ ያልተነሱ መቼ ሊነሱ ነው? እነዚህ ሁሉ ሕዝቡ በደስታ እንደጋለ መነሳት አለባቸው። ብረትን መቀጥቀጥ እንደጋለ ነው!
ሃገራችን ኢትዮጵያ በታሪክ አልጋ ላይ ስታንቀላፋ ዘመናት ነጎዱ:: የአክሱም: የላሊበላ እና የጎንደር የስልጣኔ ትሩፋቶች አሁን ላይ ሆነን ስንመለከታቸው የቀደሙ አባቶቻችን የት ደርሰዉ እንደነበር ሲያመለክት እኛ የአሁኑ ትዉልዶች አሁን የአለንበት ስፍራ ላይ መገኘታችን ከማሳዘንም አልፎ አንገት ያስደፋል::
በአፍሪካ ዉስጥ የእግር ኳስ ዉድድርን በቀዳሚነት ጀምረን ሶስት ግዜም ዉድድሩን አዘጋጅተን ለሰላሳ አንድ አመታት ያህል እኛዉ ከጀመርነዉ ዉድድር ርቀን መቆየታችን ያናድዳልም ያስተክዛልም::
የሆነስ ሆነና ከአንድ ጅረት ዉሃ የምንጠጣዉን ጎረቤታችንን ሱዳንን በፀሎትም ሆነ በጨዋታ አሸንፈን ለአፍሪካ ዋንጫ ዉድድር ማለፋችን እሰየዉ ያስብላል:: ምድባችንም ከናይጄሪያ: ከዛምቢያ እና ከቡርኪናፋሶ ጋር እንደሆነም አዉቀናል::
መቸም ለአፍሪካ ዋንጫ አለፍን ማለት ዉድደሩ አለቀ ማለት አይደለም:: ገና ጠንካራና ብርቱ ፉክክር ይጠበቀናል:: አይመጣምን ትቶ ይመጣልን መያዝ ተገቢ በመሆኑ ሊደርስበን ከሚችል የሞራልም ሆነ የክብር ዉድቀት ለመዳን ከወዲሁ በአካልም በመንፈስም መዘጋጀት ይጠበቅብናል::
ተጨዋቾቻችንም የሀገር ክብር ለማስጠበቅ እና መልካም ገፅታዋን ለመገንባት በሚደረገዉ ጥረት ኃላፊነታችሁን ለመወጣት እንድትችሉ ከየመሸታ ቤቱ እንደ ህፃን ልጅ እየታዘሉ መዉጣትን ትታችሁ ቀበቶአችሁን ጠበቅ አደርጎ መዘጋጅት ያስፈልጋል::
ማናቸዉንም ጦርነት ለማሸነፍ በሰላሙ ግዜ መዘጋጀት ያስፈልጋል:: ወንድሞቼ ላብ ደምን ያድናል እንዲሉ ሁሉ አሁን የምናፈሰዉ ላብ ደማችን እንዳይፈስ ልቦናችን እንዳይሰበር ያደርጋል::
በዚህ አጋጣሚ ሼህ አል አሙዲን እና መሃንዲስ ተክለብርሃን አምባዬ ተጨዋቾቻችንን ለማበረታታት የአደረጉት ድጋፍ የሚያበረታታ መሆኑ አይካድም:: ምስጋናችንም ይደረሳቸዉ::
ነገር ግን የአገሬ ወፍ እንደነገረኝ በተለይ ሼሁ የሰጡትን የማበረታቻ ድጋፍ ከተጨዋቾች: ከአሰልጣኞች: እና ከወጌሻዎች ዉጭ ለመቀራመት የአሰፈሰፉ ጆቢራዎች በርካታ በመሆናቸዉ ከዚህ ድርጊታቸው እንዲታቀቡ ሃይ የሚል አካል ሊኖር ይገባል እላለሁ:: በሌሎች ድካምና ልፋት አኩፋድን እና ከርስን ለመሙላት መዳዳት ከማስተዛዘብም አልፎ እሰዉ ኪስ ጉድጉድ ማለት ነዉና የሚያስተዉል ልቦና የሚነዘነዝ ህሊና ይስጣችሁ እላለሁ:: ድብኝታችሁን ስትሞሉ ትዉልድ ትገድላላችሁ እና ሰርቃችሁ ከማሰብ እባካችሁ እጃችሁን ሰብስቡ ::
ከዚህ በላይ በአኖኒመስ-(ያልታወቀ ሰው) አስተያየት ለመስጠት የሞከርከው ሰው ባንተ አመለካከት ዲ.ዳንኤል ኢትዮጵያዊ እንዳልሆነ የተቆጠረ ይመስላል፡፡...በመሰረቱ አንድ ኢትዮጵያዊ በአገሪቱ ስም በሚካሄድ ማንኛውም ነገር ላይ አስተያየት ለመስጠትም ሆነ ሃሳቡን ለማንጸባረቅ አያገባህም ሊባል አይገባም፤ ይሔ ሰዎችን በማሸማቀቅ የዜግነት ግዴታቸውን እንዳይወጡ የሚደረግ ትንኮሳም ሊቆም ይገባል፡፡ በመሆኑም ዲ.ዳንኤልም ሆነ ማንኛውም ሰው ከመንፈሳዊነቱ ጎን ለጎን ማህበራዊና አስተዳደራዊ ጉዳዮች ወይም ስፖርት የመሳሰሉት ነገሮች የሚያስደስቱት ሰው ከሆነ ይሄ የራሱ ምርጫ ነው፡፡ በዚያ ላይ 'ሰው ሁን' ብሎ ሌላውን የሚመክር ሰው 'እባክህ አፍህን ዝጋ' ብሎ አስተያየት ከመስጠት ይልቅ 'ከልብ ሰው ስለመሆን' ጠቃሚ ምክረ ሃሳቦችን በማንነቱ ሳያፍር መስጠት ቢችል የተሻለ ነበር፡፡ ልቦና ይስጠን፡፡
ሃቅ ነው፣ ዳኒ፣ የትናንት እራት ለዛሬ ምንም ሊሆን አይችልም ፣ቢሆንም ዕድሜ ለአባቶቻችን ታሪክ ባይሰሩልን ኖሮ ምን እናወራ ነበር ፣ የሚያሳዝነው፣ እንኳን ሌላ ታሪክ ልንጨምር እነሱ የሰሩትንም በአግባቡ መጠበቅ አልቻልንም፣ ሲሸነፍ የኖረ ህዝብ አንዴ ሲያሸንፍ ሊቦርቅ ይችላል፣ የሚያሳዝነኝ አሸንፎ ሳይጨርስ መሆኑ፣ ጀርመኖች በለንደኑ የኦሎምቲክ ጨዋታ በጣልያኖች ሲሸነፉ በጣም ተበሳጭተው ነበር፣ በኋላ እስፔኖች ጣልያኖችን ሲያስጨንቁ ፣ ጋዜጠኛው ከሜዳ ጠረጓቸው አለና እንኳን በጊዜ ተባረርን እኛ ብንሆን ደግሞ የባሰ እንዋረድ ነበር ነው ያለው፣ የአሁኑ ፌስታ በኋላ ደብቁኝ እንዳይሆን፣ ከሰይጣን ጋራ ማዕድ የሚጋራ ረጅም ማንኪያ ሊኖረው ይገባል ይባላል ፣ማሰብ ይጠቅማል ጎበዝ፣ ለጥያቄዎቻችን መልስ ስናገኝ መሻሻል፣ መልሶቻችንን መልሰን ስንጠይቅ ደግሞ አዲስ ግኝት ላይ እንደርሳለን፣ ዳኒ በርታ፣፣
እህቴ ወለተ እግዚእ ፣ ስምሽን እንደዚህ ነው መጻፍ ያለብሽ፣ በመቀጠል፣ ሞት ደጃፍ ላይ የቆመ እየመሰለሽ ነፋስ በነፈሰ ቁጥር አትጨነቂ፣ በማይድን በሽታ መያዝ ማለት የሞት በራፍ ላይ መቆም አይደለም፣ እስቲ አስቢው አንቺ ከተያዝሽ ወዲህ ስንት ያልተያዙ ሰዎች አለቁ፣ ደግሞስ የማይድን ያልሽው ዓንቺ ነሽ እንጂ እግዚአብሄር አይደለም፣ ያልታመመው በታመሙት የታመመው በሞቱት መጽናናት አለበትኮ፣ ካንቺ የባሱትን እያሰብሽ መጽናናት አለብሽ፣ ጌታ ተአምር ሊያናግርሽ ሊሆን ስለሚችል በትዕግስት ጠብቂው፣ እግዚአብሄር በምህረት እጁ ይዳብስሽ፣
እንዴት ሰነበትክ ዲያቆን ያነሳኸው ርዕስ በጣም ጥሩ ነው ነገር ግን ይህ ችግር መች በእግር ኳሱ ብቻ በሁሉም የሞያ ዘርፍ ተሰማርተው የሚገኙ ወገኖቻችንን ያጠቃ ወረርሽኝ ነው እግዚአብሔር አምላክ ፈውሱን ይላክልን፡፡ አይነልቦናችንን አብርቶ የምንቆጭና የምንሰራ ያድርገን ነገር ግን በቀደሙ ኩራቶቻችን ስንኩራራ የኛን ድርሻ እረሳነው የቀደሙት የቀደመውን ድርሻቸውን ሰርተው ለኛም ኩራት ሆኑን የሚቀጥለው እንዳይወቅሰን ያለውን ጠብቀን የተቀበልነውን እናቀብለው የድርሻችንን ተወጥተን መስራትን እናስተምረው ቸር እንሰንብት፡
"ፎቶ -በአሜሪካ የኢትዮጵያ ኢምባሲ ድረ ገጽ " የሚለውን ሳይ በአሜሪካ የኢትዮጵያ ኢምባሲ ስለዋልድባ ሰላማዊ ሰልፍ ወጥተን ሳያናግሩን እንደ አንድ ኢትዮጵያዊ እንኴን ሳይቀበሉን አሳዝነውን መለሱን እኛም ከበር ተራግመን ገዳማትን ያፈረሰ ይፍረስ ብለን የተመለስነውን አስታወሰኝ::ታዲያ ዳኒ ብንጮህ አልሰማ ቢሉ ርእሰ መንግስቱ አቶ መለስ ተቀሰፉ:: የኛው ካህን ነኝ ባይ በዚያው በጉደኛው በአሜሪካ የኢትዮጵያ ኢምባሲ መለስ አለሞተም አይሞትም መለስ ማለት እውነት ማለት ነው ክርስቶስ ማለትም እውነት ማለት ነው እያሉ በሁለቱም አንድ ነን እያሉ ሲሰብኩ ያየሁትን አስታወሰኝ እና ዳኒ ስለስፖርተኞቹ የታየህን እይታ እኔን ከላይ የተጻፈው ነገር "ፎቶ -በአሜሪካ የኢትዮጵያ ኢምባሲ ድረ ገጽ " የሚለው ነገር ዘግንኖኝ ሳላነበው ቀረሁ ::
ይሀኸው በቴዲ አአፍሮ ድግስ ላይ አስጠብቆ ምችው ያደሩት የ17አመት ወጣቶቻችን እና ሴቶች ሉሲዎቻችን 5 ፣ 5 ጎሎችን አሰተናገዱልን! ለተጨዋቾቻችን ግዴለም መሸነፍ ማሸነፍ ያለ ነው ይኖራል የሚያሳዝነው ቅጥ ያጣው ሽፈራው ነው ደግሞስ ስለምን በሳምንት ግዜ ውስጥ ገና ብዙ ጨዋታዎች የሚጠብቃቸውን ወጣቶች ልክ እንደ ራፐር አቀንቃኝ ወይም ወደ ካዚኖ ቁማር ቤት እንደሚሄድ ጀብደኛ ልጆቹን በሊሙዚና ጭኖ ወደ ጭፈራ መውሰድ ምን የሚሉት ሙገሳ ነው የሄ? አሁንም የጥር ላይ ተረኛ ተጨዋቾቻንን ይጠብቅልን ከ ግርግር ሌላ ምን ይባላል
"ደስታው ይብቃ፤ ፌሽታውም ልክ ይኑረው፤ እርሱ የኛ ሆኗልና ማንም አይነጥቅብንም፤ አሁን የኛ ስላልሆነው የአፍሪካ ዋንጫ እናስብ፡፡ ታሪክ ላይ መተኛት ብዙ ጊዜ ጎድቶናልና ይብቃን፡፡"
click here for pdf የኢትዮጵያ ቤተ ክርስቲያን ሊቃውንት ወንጌል ወደ ግእዝ ቋንቋ መተርጎም የጀመረው በአባ ሰላማ ከሣቴ ብርሃን ዘመን፣ የተጠናቀቀው ደግሞ በተሰዓቱ ቅዱሳን መሆኑን ይገልጣሉ [1] ፡፡ እስ...
አዲስ አበባ፡- ለስልጣን ሲባል ኢትዮጵያዊነታችን ተወስዶ ማንነታችን ብሔር እንዲሆን ተደርጓል ሲሉ የሰብአዊ መብት ተሟጋቹ አቶ ኦባንግ ሜቶ ገለጹ ።አሁን መገዳደል ላይ የተደረሰው በውሸት ማንነት እንደሆነም አስታወቁ።አቶ ኦባንግ ሜቶ ከአዲስ ዘመን ጋዜጣ ዝግጅት ክፍል ጋር ባደረጉት ቃለ ምልልስ እንዳመለከቱት፣ ጥቂት ሰዎች ተበድለናል ብለው ተነስተው ጫካ ገቡ። ከጫካ ሲወጡ እና ስልጣን ለመያዝ ስትራቴጂ ሲነድፉ ህዝቡን መከፋፋል ላይ አተኮሩ። የጋራ የሚባል ነገር ሁሉ የእነርሱ ጠላት መሆኑን አስቀመጡ። እኩልነት፣ ኢትዮጵያዊነት፣ ጥሩዎቹ የአብሮነት ታሪኮች ተሰወሩ። ትልቁን ነገር የኢትዮጵያውያንን ማንነት ከህዝቡ ነጠቁ።“ፖለቲካ ጨዋታ ነው። ጨዋታው ደግሞ ከማሸነፍ ጋር የተያያዘ ነው። ነገር ግን ማሸነፍ ሲታሰብ አገር እና ትውልድን ከመጉዳት አንፃር መሆን አልነበረበትም” ያሉት አቶ ኦባንግ፣ በኢትዮጵያ ግን ለማሸነፍ ሲባል አገር የምትፈርስበት እና ትውልድ የሚጎዳበት መንገድ መመረጡን አስታውቀዋል።የምንገዳደልበት የተሰጠንን የውሸት ማንነት ተቀብለን ነው። እውነቱ ግን ከዚህ የራቀ ነው ያሉት አቶ ኦባንግ፣ አያቶቻችን ብሔርን ሳያስቡ በፍቅር ተጋብተዋል። የሰውን ብሔር ሳያውቁ ሰው በመሆኑ ብቻ አግብተው ልጅ መውለዳቸውን አመልክተዋል። በፊት ዕቁብ፣ ዕድር፣ ቡና መጣጣት፣ በአንድ ትሪ ያለምንም ድንበር መብላትነበር። ሁሉም ከሰውነት አንፃር ይታይ ነበር። አሁን ይሄን ማንነት ተነጥቀናል። እከሌ ያንተ ጠላት ነው። እከሌ ይሄንን በደል ፈፅሞብሃል መባሉ በብዙዎች ውስጥ ገብቶ የአብሮነት ስጋት መፍጠሩን አስታውቀዋል።“ፈጣሪ ሰውን ፈጥሯል። ሰው ያለሰው መኖር አይችልም። ዝሆን ስትወልድ ብትሞት፤ የተወለደው የዝሆን ግልገል ያለማንም ድጋፍ ወዲያው መሄድ እና ማደግ ይችላል። የተወለደው የዝሆን ልጅ ራሱን ለመመገብ አያዳግተውም። ሰው ግን ተወልዶ ቢጣል ያለሰው ማደግ አይችልም። ቆሞ ከመሄዱ በፊት መታቀፍ አለበት። መብላት እስከሚጀምር የሚያጎርሰው ይፈልጋል። ሰው ያለሰው አይሆንም። ሰው ከእንስሳት የተለየ ፍጥረት ነው። ሰው ዕውቀት፣ ኃይል እና ኃላፊነት ያለው ፍጥረት ነው። ሰው እንደ ሰው ሊታሰብ ይገባል” ብለዋል።
ሳይመን ሊቬይ በብሪቲሽ የተወለደው የነርቭ ሳይንቲስት በሃርቫርድ የሕክምና ትምህርት ቤት እና በሶክ ኢንስቲትዩት ኦቭ ባዮሎጂካል ጥናቶች ውስጥ አገልግሏል. ከመማሪያ መጽሐፉ በተጨማሪ አሥር ቀዳሚ መጻሕፍትን ጻፈ የሰዎች ወሲባዊነት, የኒው ዮርክ ታይምስ ምርጥ-ሻጭ, ሳይንስ ስህተት ሲፈታ, እና ጌይ, ቀጥተኛ, እና ምክንያታዊ የዓለት ወሲባዊ ጥናት (ሳይንስ). ዓለም አቀፍ ርዕሰ ዜናዎች በኒውክስኤክስክስ ጥናቱ መሰረት INAH1991 የአዕምሯዊው ግማሽ ጎራ ውስጥ በግብረ-ሰዶማውያን ወንዶችና ሴቶች መካከል ልዩነት ነዉ. ሌቫይ በሃንጃክስ ውስጥ ከሀርቫርድ የህክምና ትምህርት ቤት ተመረቀ.
Dr. Eric Vilain, MD ዩኬሎጂ ፕሮፌሰር, ፔትሪየም ኤንድ ዩሮሪጅ, እና የማኅበረሰብ እና ጄኔቲስ ተቋም ዳይሬክተር ናቸው. እርሱም የሕክምና ጄኔቲክስ ዋና እና በሕፃናት ሕክምና ክፍል ውስጥ የሚሳተፍ ሐኪም ነው. የእሱ ላቦራቶሪ የጂንዲድ ሞለኪውላዊ ዘዴዎችን እና የአንጎል ልዩነትን በተመለከተ በጄኔቲክ ተፅእኖዎች ላይ በማተኮር የጾታ እድገትን እና የጾታ ልዩነቶችን ያጠናል. በዩኒቨርሲቲው ስነ-ጾታ ላይ የተመሰረተ የሥነ-ሕይወት ጥናት ባለሙያ በዓለም አቀፍ ደረጃ እውቅና ያለው ባለሙያ በፆታ ልዩነት ላይ የተመሰረቱ ጂኖች, በአእምሯዊ ግብረ-ሥጋዊ ዕድገቶች ላይ የተገኙ የእንስሳ ሞዴሎችን እና በአዕምሮው ውስጥ የፆታ ልዩነቶችን መለየት ችለናል. ዶክተር ቬለን የዶክትሬት ዲግሪ አግኝተዋል. ከፓስተሩ ምስራቅ እና ከእሱ ፋውንዴሽን ሜድሌን ኔከር - ህጻናት ማልዲስ
ዶ / ር ሚልተን diamond የሰዎች የግብረ-ሥጋ ግንኙነት ባለሙያ እና በሃዋይ ዩኒቨርሲቲ ተመራማሪ ነው. እሱ የፓሲፊክ ማእከል እና የሲቪል ማህበረሰብ ማዕከል ዳይሬክተር ናቸው. በስፋት ይታወቃል የጆን / ጆን ጉዳይ, ልጁ ባልዋ በተሳለፈው ግርዘት ብልቱን ከገደለ በኋላ በዳዊት ዳዊት ተመርጦ ወጣ. ጎልማሳውን ሬይሜርን ተከታትሎ ወደ ሴት ልጅነት ለመለወጥ የተደረገው ጥረት በሳይንሳዊ ጽሑፎች ውስጥ በሐሰት እንደታወቀው እንደማያገኝ ተረድቷል. ይህ ጉዳይ በሁሉም የጤና ተቋማት ከተጠቀሱት አንዱ ነው. ዶክተር ፔሎን ከካንሳስ ዩኒቨርሲቲ ውስጥ በ 1962 ውስጥ ተመረቁ. በአካላት እና በስነ ልቦና ጥናት.
ዶክተር ሊዛ ኪዲን በዩታ ዩኒቨርስቲ የሳይኮሎጂ እና የፆታ ጥናቶች ፕሮፌሰር ነው. በሰዎች የግብረ-ሥጋ ግንኙነት ላይ የተካነች ሴት ናት. በ 2008 ውስጥ, አዲስ የተጀመረውን ጥናት አዘጋጀች, ወሲባዊ ብቃትና የሴቶች ፍቅር እና ምኞትን መረዳት. ፒኤንዲ የዶክትሬት ዲግሪዋን ከኮርኔል ዩኒቨርስቲ በ 1999 ደረሰች.
ተመራማሪዎች ስለ ጾታዊ ግንዛቤ (ዲዛይን) ወደ ባዮለስቲካዊ ሀሳቦች ዞረዋል, ምክንያቱም ሌሎች ጽንሰ-ሐሳቦች አሳማኝ ማብራሪያዎችን ሳያቀርቡ ቀርተዋል. በተጨማሪም, የስነ-አዕምሮ ጥናት በአካለጎደቲ ክፍለ-ግዛት ውስጥ የተንሰራፋውን ባህሪ ለማዳበር ሀሳቦችን መስጠት በሚችልበት ደረጃ ላይ ነው. ዶ / ር ስምዖን ሌቫይ
እሱ የፀረ-ሙስና ህዝብ የ LGBT ማህበረሰብ ዋነኛ አካል ነው. ከመጀመሪያው በእኩልነት ለመተባበር በምናደርገው ውጊያ የተዋጣለት ሚና ተጫውተዋል, እንዲሁም በሶንስተዉል, በዘመናዊ የኤልጂቢቲ እንቅስቃሴ ውስጥ ያስቀመጠውን የ 1969 ግሪንዊች መንደር አመጽ ውስጥ ቁልፍ ተሳታፊዎች ነበሩ.
በዊልያምስ ተቋም እንደተናገሩት ትራንስጀንደር ማህበረሰብ ከጠቅላላው ህዝብ 0.3 በመቶ ወይም 700,000 አሜሪካውያን ነው. በፆታ ማንነት ላይ ተመስርተው በሥራ ላይ የተመሰረተ መድልዎን የሚከለክል ሰባት አሜሪካ እና ዲስትሪክት ኦፍ ኮሎምቢያ አሉ. በእኩልነት የቅጥር ዕድል ኮሚሽን አሰጣጥ ውሳኔም ሊታሰብበት የሚገባ ነው. እንደማንኛውም የሰብአዊ መብቶች ዘመቻ, የአገሪቱ ትልቁ የኤልጂቢቲ ድርጅት:
እ.ኤ.አ ኤፕሪል 2012 እኩል የቅጥር ዕድሎች ኮሚሽን (EEOC) በ Macy ቫልሸርድ ውስጥ አንድ ጉልህ ውሳኔ ሰጥቷል. በዚህ ጊዜ አንድ ዝሙት ተጓጓዥ ሴት ከወንዴ ወደ ሴት በመሸጋገር ሂደት ውስጥ እንደነበረች እና በፌዴራል ኤጀንሲ ውስጥ ሥራ መቀጠር እንዳለበት ገልጿል. EEOC በተፈጥሮው የጾታ እኩልነት, የሽግግር ሁኔታ, ወይም ወደ ሽግግር ዕቅድ የሚደረጉ መድልዎዎች በዘርዕ VII በወጣው የዜጎች መብቶች ድንጋጌ በ "1964" መሰረት ህገ-ወጥ የጾታ መድልዎን ያካትታል. ይህ ውሳኔ በአገሪቱ ውስጥ በተፈጸሙ ክርክሮች ላይ የተገነዘቡ ሲሆን በተራዘመ ሰራተኞች ላይ የሚደርስ መድልዎ በ Title VII መሰረት የጾታ መድልዎ እንደሚፈጽም ፍርድ ቤቶች ያቀርባሉ.
Macy በ Title VII መሠረት በ transgender ግለሰቦች ላይ ስለሚፈጸም መድልዎ የ I ትዮጵያን የ I ትዮጵያን የሥራ A ቀማመጥ E ና በፌደራል ኤጀንሲዎች ላይ ተፈፃሚነት E ንዳለው ተረድቷል. ሆኖም ግን ሚሲሲ በግሉ ዘርፍ ውስጥ በሚፈጠር መድልዎ ፍርድ ላይ በቀጥታ ፍርድ ቤቶች ላይ በቀጥታ አያስገድድም.
ሬይ ብላንርድ በቶሮንቶ የሥነ ትምህርት ማዕከል ትምህርት ቤት ተመራማሪ ነው. አንድ ወንድ ልጅ ካሉት ታላላቅ ወንድሞች ጋር አብሮ ስላሳለፉ ጥናቶች በመምራት ይታወቃል. ግብረ ሰዶማዊ ሊሆን ይችላል. ብላንከርድ የዶክትሬት ዲግሪውን ተቀበለ. በ ኢንኖኒክስ ዩኒቨርሲቲ በ 1973.
በዚህ ላይ የሚጫወት አንድ ነገር ግብረ-ሰዶማውያን ወንዶች ከሁለት ጾታ ጋር የጾታ ግንኙነት የሚፈጽሙ ሰዎችን ለመምታትና ለማገገም ከፍተኛ ጥረት ያደርጋሉ. ግብረ ሰዶማዊ ለመሆን ብቻ አለመሆኑን በማስረገጥ ለግብረ-ሰዶማዊነት ክፍት የሚሆን ሲሆን ጓደኞች እና የቤተሰብ አባላት የሚወዱት ሰው ቀጥተኛ ያልሆነን ሀሳብ እንዳይፈጥር ይረዳቸዋል. ይሁን እንጂ እነዚህ ግብረ ሰዶማውያን በመጨረሻም እንደ 100-ፐርሰንት ግብረ-ሰዶም ሲወጡ ግብረ-ሰዶማዊነት በፍፁም የለም ወይንም እንዲሁ ጊዜያዊ ሂደት ነው.
Dr. Alice Dreger በኖርዌዩኒያን ዩኒቨርሲቲ የፌንበርግ የህክምና ትምህርት ቤት የህክምና ሳይንስ ፕሮፌሰር እና ባዮኤቲክስ ፕሮፌሰር ናቸው. እሷ ታሪክ ጸሐፊ እና ጸሐፊ ናት ዘ ኒው ዮርክ ታይምስ, The Wall Street Journal, እና ዘ ዋሽንግተን ፖስት. የጆን ሶም ጂግጊሃም ሜሞሬጅ ፋውንዴሽን አባልነት, ዴርገር በፆታዊ ብልግና ባለሙያዎች, በተጣመረ ጥንቅር እና በዘመኑ በሳይንሳዊ ውዝግብ ዓለም አቀፍ እውቅና ያገኘ ነው.
ዶክተር አልን ሳንደርስ ኤንቫንስተን ውስጥ በሰሜን ምዕራባዊው ዩኒቨርሲቲ የሕክምና ሳይንስ ፕሮፌሰር ተባባሪ ነው. ከግድያ ወንድሞቻቸው ጋር ሰፊ ጥናት ያካሂዳል. የእርሱ ምርምር ያረጋገጠውን የ Xq28 ጄኔቲክ ምልክት ለግብረ ሰዶማዊነት ከ X ክሮሞዞም ጋር የተገናኘ የጥንት ግኝት መሆኑን ያረጋግጣል.
ጄ. ማይክል ቤይሊ በኤንቫንስተን ውስጥ በኖርዝ ዌስተን ዩኒቨርስቲ ውስጥ በሳይኮሎጂ ዲፓርትመንት ፕሮፌሰር ነው. የጾታ ግንዛቤን በጄኔቲክ መሠረት የሚያሳዩ ቁልፍ የሆኑ ሁለት ጥናቶች በመምራት የታወቁ የጄኔቲክስ ተመራማሪ ናቸው.
Dr. Marc Breedlove ራንቦርግ (የሮንስበርግ ፕሮፌሰር ኒውሮሳይንስ) በምስራቅ ላንሲንግ, ሚኢ, ሚቺን ስቴት ስቴት ዩኒቨርሲቲ ነው. በሰዎች የግብረ-ሥጋ ግንኙነት ላይ አለም አቀፋዊ መሪ ከሆኑ ባለሙያዎች አንዱ ነው. በ 1976 ውስጥ በዪል ዩኒቨርስቲ እና በዶክትሬት ዲግሪያቸውን ያገኘው በሳይንስ ዲግሪ ነበር. በፒንዮሎጂካል ሥነ-ምሕታት በ UCLA በ 1982 ውስጥ.
ዶክተር ዲን ሀመር በኒው ናሽናል ካንሰር ኢንስቲትዩት ውስጥ የጂን አወቃቀር እና የክትትል ክፍልን ያቀዳጅ ለዘጠኝ ዓመታት በሀገር አቀፍ የጤና ተቋም ውስጥ ራሱን የቻለ የምርምር ተመራማሪ ነበር. በ 35 ውስጥ, Xq1993 ምልክት በ X ክሮሞዞም ውስጥ ከግብረ-ሰዶማዊነት ጋር የተያያዘ መሆኑን የሚያሳይ ድንቅ ወረቀት አሳተመ. ዶክተር ሃመር የዶክትሬት ዲግሪያቸውን ተቀብለዋል. ከሃርቫርድ የሕክምና ትምህርት ቤት.
የታተሙ የሳይንስ ሊቃውንት የጾታ ግንዛቤን በተመለከተ ባዮለሚካዊ ተፅእኖ አለመኖሩን የሚያሳይ ማስረጃ የለም. ምንም አልተገናኘሁም. ስለዚህ, እኛ እዚህ አገር ውስጥ እንዳለን አስባለሁ, እዚህ ላይ ለሥነ-ምድር ተጽዕኖዎች በርካታ ማስረጃዎች አሉ. እና እንዴት እንደሚሠራ ግንዛቤ ውስጥ ብዙ የሚደረጉ ናቸው. የሳይንስ ምሁር የሆኑት ኤሪክ ኤሪክ ኡላይ, ዩ.ኤስ.ኤል.
ዶክተር ቻርልስ ሮዝሊ በፊዚዮሎጂ እና ፋርማኮሎጂ ክፍል ውስጥ በኦሪገን ጤና እና ሳይንስ ዩኒቨርሲቲ ሳይንቲስት ነው ፡፡ በአውራ በጎች ውስጥ የግብረ-ሰዶማዊነት ዝንባሌን በማሳየት በመሬት አሰፋ ጥናቱ ይታወቃል ፡፡ ሮዜሊ የዶክትሬት ዲግሪያቸውን ተቀብለዋል ፡፡ ከሐህነማኒ ዩኒቨርሲቲ በ 1981 ዓ.ም.
ዶክተር ማርቲ ብሬድሎቭ ሚቺጋን ስቴት ዩኒቨርሲቲ ባልደረባ የሆኑት የሮንስበርግ ፕሮፌሰር የሆኑት ዶክተር ማርቲ ብሮድሎቭ "ጂኖች የፆታ ግንዛቤን ለማስፋት ሚና እንደሚጫወቱ የሚያሳዩ ብዙ ማስረጃዎች አሉ. "በዚህ ጉዳይ ላይ በማይስማሙበት በዚህ ጉዳይ ላይ የሚሰሩ የሳይንስ ሊቃውንትን አላውቅም. በዚህ ረገድ በሳይንቲስቶች ምንም ውዝግብ የለም. በእርግጥ ጂኖዎች የፆታ ግንዛቤ ላይ ተጽዕኖ ያሳድራሉ. "
የ የአሜሪካ የሥነ አእምሮ ሕክምና ማኅበር ስለ ሳይካትሪ ሕክምና እና ጾታዊ ግንዛቤ መግለጫው በሚለው መግለጫ እንዲህ ይላል "የመድሃኒት ህክምናን የመጋለጥ ሊያስከትሉ የሚችሉት አደጋዎች, ጭንቀት, ጭንቀትና ራስን የመጉዳት ስነምግባር ጭምር ናቸው, ምክንያቱም የሕክምና ባለሙያ ከህብረተሰብ ጋር ያለው የግብረ-ሰዶማዊነት ጭፍን ጥላቻ በጨብጡ . "የመርገም ህክምና" የተደረጉ ብዙ ታካሚዎች ግብረ ሰዶማውያን ብቸኛ እና ምንም እርካታ የሌላቸው ግለሰቦች ብቸኛነት እንደሌላቸው ይነገራቸዋል. ግለሰቡ እንደ ግብረ ሰዶማዊ ወይም ደ-ሰደማዊ ደስታና እርካታን ሊያመጣ የሚችልበት ዕድል አይቀርብም, የተብራራውን ማህበራዊ ስነምህዳር ማጋለጥ ከሚያስከትለው ውጤት ጋር ለመነጋገር አማራጭ አይደለም. "
ኢሪክ ጄንሰን በብሎሚንግተን በሚገኘው ኢንዲያና ዩኒቨርስቲ የሚገኘው በኪንሴይ ኢንስቲትዩት ከፍተኛ ሳይንቲስት እና የትምህርት እና ምርምር ስልጠና ዳይሬክተር ነው ፡፡ የዶ / ር ጃንሰን የጥናት ፍላጎቶች የጾታ ፍላጎትን እና መነቃቃትን የሚወስኑ ስሜቶችን በጾታዊ ምላሽ እና ባህሪ ላይ እና በግብረ ሥጋ ግንኙነት እና ግንኙነቶች ላይ ያጠቃልላል ፡፡ እ.ኤ.አ በ 2011 “በግብረ ሰዶማውያን ፣ በሁለት ፆታ እና በግብረ-ሰዶማዊነት ወንዶች ላይ የወሲብ ስሜት ቀስቃሽነት ዘይቤዎች” የሚል ትልቅ ጥናት አካሂዷል ፡፡ ጃንስሰን በ 1995 በዩኒቨርስቲ ቫን አምስተርዳም (ኔዘርላንድስ) ፒኤችዲ ዲግሪያቸውን ተቀብለዋል ፡፡
ዶክተር ዴኒስ ማክፌደን በኦስቲን የሥነ ልቦና ዳይሬክቶሬት ውስጥ በቴክሳስ ዩኒቨርሲቲ የሺ ፋውንዴሽን አባል ነበር. በሺዎች የሚቆጠሩ የምርምር ወረቀቶች እና ስለ ሁለት የመስማት ችሎቶች በበርካታ ርእሶች ላይ አሳተመ. የእሱ አዳዲስ ምርምር ምርምር በሴቶች እና ሴቶች የሁለቱም ሴቶች ላይ ውስጣዊ የአዕምሮ ልዩነት አግኝቷል. ይህም በወሊድ ወቅት ለወንድ ጾታ ሆርሞኖች የተጋለጠ ሊሆን እንደሚችል ያሳያል. ዶ / ር ማክስ ፍሬደን በ 1967 ውስጥ ከኢንዲያና ዩኒቨርስቲ ተመርቀዋል.
ዶክተር ካሮል ሮው ጂልድ, MD በ Oneonta, NY ውስጥ የሚሰራ የቤተሰብ ዶክተር ነው. ከየትራፍቶቿ አንዱ ከሽግብር አቀንቃኞች ጋር አብሮ እየሰራች ነው. ዶክተር ቮልፍ-ጎልድ ከያሌ ዩኒቨርሲቲ የሕክምና ትምህርት ቤት ተመርቀዋል.
“በመንገድ ይጠብቅህ ዘንድ ወዳዘጋጀሁትም ስፍራ ያገባህ ዘንድ፥ እነሆ፥ እኔ መልአክን በፊትህ እሰድዳለሁበፊቱ ተጠንቀቁ፥ ቃሉንም አድምጡ ስሜም በእርሱ ስለ ሆነ ኃጢአት ብትሠሩ ይቅር አይልምና አታስመርሩት። አንተ ግን ቃሉን ብትሰማ፥ ያልሁህንም ሁሉ ብታደርግ፥ ጠላቶችህን እጣላቸዋለሁ፥ የሚያስጨንቁህንም አስጨንቃቸዋለሁ።” ዘጸዓት ፳፫ ፥ ፳፩-፳፪
· በአፋር እና ትግራይ ክልል አካባቢ የሚገኘው ታሪካዊ እና እድሜ ጠገብ የመዝባ ገዳም ሆን ተብሎ እሳት ተለኮሰበት፣ አንድ ቤተመቅደስ ተቃጥሏል ሌሎችም ጉዳት ደርሶባቸዋል መነኮሳቱም ወደ ትግራይ ክልል መሪዎች አቤት ብለዋል
እለቱ ግንቦት 12 ቀን ፳፻፭ ዓ.ም. ነው በዋልድባ ገዳም ዙሪያ በተለይ በዛሬማ ወንዝ አካባቢ የወልቃይት ስኳር ፋብሪካን ለመገንባት የሰፈሩት ሠራተኞች፣ መሃንዲሶች፣ የሥራ ተቋራጮች ብሎም ለዚህ ሥራ (ፕሮጀክት) ለማገዝ በአካባቢው ካምፕ ሰርተው ከሰፈሩ ወደ አንድ አመት ይጠጋቸዋል። እነዚህን ሠራተኞች ለማስቀመጥ በርካታ ቤቶች፣ የሚመገቡበት የምግብ አዳራሽ፣ ለሥራ ተቋራጮች እና ለማሀንዲሶች ቢሮዎችን በተጨማሪ ለሥራው የሚጠቀሙበትን መሳሪዎች የሚቀመጡበት መጋዘኖችን ጨምሮ ቦታው በርካታ ቤቶችን እና ትላልቅ መጋዘኖችን የያዘ በዛሬማ ወንዝ ሰሜን በኩል ኮረብታ ላይ የተከተመ ቦታ ነበር። “በፊቱ ተጠንቀቁ፥ ቃሉንም አድምጡ ስሜም በእርሱ ስለ ሆነ ኃጢአት ብትሰሩ ይቅር አይልምና አታስመርሩት” ዘጸዓት ፳፫ ፥ ፳፩ አረማውያን በየዜው የጌታን ትዕዛዝ በመተላለፍ በቤቱ በድፍረት እና በትዕቢት የሚያደርሱትን በደል እየተመለከተ በቁጣው የተግሳጽ ድምፁን ሲያሰማ ቢቆይም አረማውያኑም ሊሰሙ አልቻሉም እግዚአብሔርም ትዕዛዛሩን በመልዕክተኞቹ በባለሙዋሎቹ እያስተላለፈ ነው ሰሚ ላለው፣ ልቡ ለተሰበረ በፈጣሪ አምላካችን እምነት እና ድህነትን ማግኘት የፈለገ የምሕረት አባት ነውና ሁሌም የጎበኘናል ነገር ግን የፈርዖን ልጆችን በባሕረ ቀይ ባሕር የበላ ዛሬም በየጉድባው ለሚጸልዩት አባቶቻችን መልሱን እየሰጠ ነው በለፉት አንድ አመት ብቻ መድኅኒዓለም ክርስቶስ በርካታ ታዓምራቱን በገዳሙ አካባቢ ስኳር እንመርታለን ያሉትን እድሜ ለንሰሃ እየሰጠ ሥራቸውን ግን እንደ ባቢሎን ግንብ እያመከነው ነው፥ ልክ ባቢሎናውያን አምላክን እናገኘዋለን ብለው ግንብ ሲገነቡ በመጨረሻ ድፍረታቸው ስለበዛ ቋንቋቸውን ቢቀላቅልባቸው እላይ ያለው ሲሚንቶ ሲጠይቅ አፈር ይዞለት ይመጣ ነበር በመሆኑም ሥራቸው መክኖ አምላክም ክብሩ የተገለጸበት ጊዜ እንደነበር መጽሐፍ ቅዱሳችን ቁልጭ አድርጎ ይናገል፥ ዛሬም ፈጣሪ እለት ተእለት የሚሰለስበትን፣ የሚቀደስበትን ቅዱስ ቦታ ለማፍረስ እና ታሪክን እና የወገን ሃብትን ለማጥፋት የተግዳደሩትን ልክ እንደ ባቢሎናውያኑ ቋንቋቸው ባይጠፋም እርስ በእርስ መግባባት እስኪሳናቸው ድረስ ማድረግ የሚችል የሠራዊት ጌታ ዛሬም እነዚህን አረማውያን አንዴ በቁጣው ሲገስጻቸው፣ ሌላ ጊዜ ሥራውን ሊሰራ የመጣውን ካምፓኒ ሲያበረው ተግዳሮታቸውንም በድፍረት እና በማናለብኝነት እንደቀጠሉ ነው እውን እዳር ያደርሱት ይሆን እስቲ እናያለን።
ከአራት ቀናት በፊት በቅዱስ ሚካኤል እለተ ቀን ነፋስ ቀላቅሎ በዘነበው ዝናብ እና ነፋስ አማካኝነት በዛሬማ ወንዝ ኮረብታ ላይ ያሉትን ካምፕ ጠራርጎ ወደ ገደል ከቶታል፣ በእለቱም ምንም አይነት በህይወት ላይ የደረሰ አደጋ እንደሌለ ለመረዳት ችለናል። እንግዲህ ቅዱስ ጳውሎስ እንዳለው እግዚአብሔር አምላክ “ልብሱ እሳት፣ ቃሉ እሳት፣ እርሱ እሳት ነው ማንም ከፍጥረታት ወገን ወደእርሱ ሊቀርብ የሚችል ማንም የለም፥ ነገር ግን ምሕረቱ እና ቸርነቱ እሳቱን እያቀዘቀዘው በፊቱ ለመቆም ችለናል” ነበር ያለው አሁንም አረማውያኑን በእለቱ በጊዜው ከምድረ ገጽ ማጥፋት ሲችል በምሕረቱ እና ቸርነቱ ስለበዛ እድሜ ለንሰሃ ይሰጣቸዋል (የሚመለስ ካለ) ዛሬ በንብረታቸው በሥራቸው ያልተመለሰ ነገ ወደራሳቸው ካልተመለሱ ወየውላቸው እንላለን። ዛሬ በቅዱስ ሚካኤል እለተ ቀን የደረሰው የፈጣሪ ቁጣ ቢማሩበት እና ከመድኅኒዓለም ቦታ ላይ (ከዋልድባ ገዳም) ዘወር ቢሉ ይሻላል እንላለን፥ እንደሚታወቀው ከዚህ በፊት የቅዱስ ሩፋኤል እለት በዛሬማ ወንዝ ላይ ሲሰራ የነበረውን ድልድይ እና የችግኝ ማፍያ የተሰራውን ግድብ በእለቱ ለበረከት የሚዘንበው ዝናም (ጸበል) ለእነሱ መዓት ሆኖባቸው የተሰሩትን ግድብ እና ድልድይ ጠራርጎ ወስዶ ታዓምራቱን አሳይቷል፣ ሌላው ገና የወልቃይት ሥኳር ፋብሪካ ጥናት የመጣው የመጀመሪያው ዲዛይን ኢንጂኔር የዋልድባን ምድር ከመርገጡ ሕይወቱ ሊያልፍ ችሏል፣ በተለያየ ጊዜ ከገዳሙ የሚወጡ አውሬዎች በርካታ ሰራተኞችን ለህልፈት አብቅተዋል፣ በዋልድባ ገዳም የዮርዳኖስ ጸበል ውስጥ በድፍረት የታጠቡ የሰራዊቱ አባላት (ታጣቂዎች) በእባጭ እና ተመሳሳይ በሽታዎች ተመተዋል፣ በመነኮሳት አባቶቻችን ላይ የድፍረት እጆቻቸውን ያነሱ ታጣቂዎች ሁለቱ ወዲያውኑ ለህልፈት ሲዳረጉ ሌሎች ደግሞ በደዌ ዳኛ በአልጋ ቁራኛ ሆነው እስከ አሁን ድረስ በስቃይ እንደሚገኙ ይታወቃል፥ ስለዚህ እነዚህ ሁሉ ታዓምራት ትምህርት ካልሰጧቸው እነዚህ አረማውያን ነገ ምን እንደሚሆኑ መገመት የሚያዳግት አይመስለንም።
ይህ በእንዲህ እንዳለ በዋልድባ ገዳም በተለይም በማኅበረ ቤተ-ሚናስ እና ቤተ-ጣዕመ መካከል የነበረው ልዩነት ሳይፈታ ለዘመናት መቆየቱ ይታወሳል በገዳሙ ታላላቅ አባቶች ችግሮቹን ሊፈቱ ካለመቻላቸውም ባሻገር አገልግሎታቸው እንኳን በየተራ እስኪሆን ድረስ የደረሰ ትልቅ ልዩነት ሆኖ መቆየቱ ይታወሳል፥ ባለፉት ብዙ ዓመታት ከወረዳ ወደ አውራጃ ቤተክህነት፣ ከሃገረ ስብከት ወደ ቅዱስ ሲኖዶስ አቤቱታው ቀርቦ የሃይማኖት ልዩነት አለን ችግሩን ሥር ሳይሰድ ፍቱልን ሃይማኖታችንን እየበረዙት ነው በማለት በተለይም የማኅበረ ቤተሚናስ በተለያየ ጊዜ ከወረዳ ቤተክህነት እስከ ቅዱስ ሲኖዶስ ብሎም ቅዱስ ፓትርያሪኩ ድረስ ቢደርስም ለነገሩ ቦታ ባለመስጠት ወይንም እኛ ምን አገባን በሚል አስተሳሰብ ነገሩ ሲንከባለል ከጊዜ ወደ ጊዜ ነገሩ ሁሉ እየተካረረ እስከ መጠላላት ደርሰዋል። በዋልድባ አበረንታት ገዳም ሁለቱም ማኅበራት የሰርክ አገልግሎታቸውን እንኳን ለየብቻ እንዲፈጽሙ ነበር ቆየት ያሉት የሲኖዶስ አባላት የወሰኑት፥ እግዚአብሔር ያሳያችሁ በሃይማኖት መወሰን የቅዱስ ሲኖዶስ ሥልጣን ሆኖ ሌላ አካል መጥቶ ውሳኔ የሚሰጥ እስኪመስል ድረስ ቅዱስ ሲኖዶስ ውሳኔ ባለመወሰኑ እንዲሁ በእንጥልጥል ዘመን ተሻግሮ የመጣ ችግር እንደሆነ ቆየት ያሉት አረጋውያን አባቶች እናገራሉ። ጥንት በአፄ ዘርዓያቆብ ዘመን “ቅባት እና ቅድስት” በሚል ኦርቶዶክሳውያኑ ተለያይተው ነበር ይባላል፥ ብልሁ መሪ አፄ ዘርዓያቆብ ችግሩን በጊዜው የፈቱት ቢመስልም ነገር ግን እስከ አሁን ድረስ እንዳለ ለዚህም ብቸው የችግሩ ፈቺ እና ፈራጅ ቅዱስ ሲኖዶስ ሆኖ ሳለ ነገሩን ወደ ጎን በመተው እስካሁን አለ። ዛሬ ይሄ ለምን መጣ የሚል ጥያቄ ሊያስነሳ ስለሚችል ወደሚቀጥለው ርዕሳችን እንሄዳለን።
ከጥቂት ሳምንታት በፊት በዚሁ በቤተ - ሚናስ እና በቤተ - ጣዕመ ማኅበራት መካከል ያለውን ልዩነት የማይጸብሪ ቤተክህነት ጽ/ቤት ለማየት ሞክሮ ነበር ነገር ግን ችግሩ ከአቅማችን በላይ ነው፣ እኛ ልንመለከተው አንችልም በማለት ከአባሪ ደብዳቤ ጋር የሁለቱንም ማኅበራት አምስት አምስት ተወካዮች ተደርገው ቅዱስ ፓትርያሪኩን ብፁዕ ወቅዱስ አቡነ ማትያስን ለማነጋገር ከየማኅበሮቻቸው ደብዳቤ ይዘው ወደ አዲስ አበባ ያመራሉ ባለፈው አርብ ግንቦት ፲፮ ቀን ፳፻፭ ዓ.ም. አዲስ አበባ ቢደርሱም ቅዱስ ፓትርያሪኩን ለማግኘት ባለመቻላቸው ለሰኞ ማለትም ግንቦት ፲፱ ቀን ፳፻፭ ዓ. ም. ገብተው ቅዱስ ፓትርያሪኩን በጉዳዩ ላይ ሊያነጋግሯቸው ችለዋል በጣም የሚገርመው በውይይቱ ላይ የቤተ - ጣዕመ ተወካዮች ሊገኙ አለመቻላቸው ግን ብዙዎችን አስተርሟል ቅዱስ ፓትርያሪኩም በመልሳቸው (bulet dodge) እንደሚባለው ለማምለጫ ምክንያት ሳይሆናቸው እንዳልቀረ ይገመታል፣ ቅዱስ ፓትርያሪኩም እንደመለሱት ከሆነ “እኔ ጉዳዩን አላውቀውም፥ አሁን የቅዱስ ሲኖዶስ ስብሰባ አለብኝ እና ከሌሎች አባቶች ተማክሬ ውሳኔያችንን እናሳውቃችኋለን” በማለት የመጡትን የቤተ-ሚናስ ተዋካዮች ለመመለስ ሞክረው ነበር። የቤተ-ሚናስ ተወካዮችም እኛ እና እነሱ ልዩነታችን የሃይማኖት ነው ይሄ ደግሞ አስቸኳይ ውሳኔ ያሻዋል የቤተ-ጣዕመ መነኮሳት የሚያምኑት ዘጠኝ መለኮት አለን ብለው የሚምኑ ናቸው ለዚህ ምስክራችን ደግሞ “ሚስጢረ ሥላሴ በአበው ሊቃውንት” የተሰኘውን መጽሐፍ በእነዚሁ አባቶች የተጻፈው ነው ደጋግመን ለቅዱስ ሲኖዶስ መልስ ይስጥበት በማለት ለዘመናት ስንወተውት ቆይተናል አሁንም ቢዘገይም አልመሸም እና የሚመለከተው አካል መልስ እንዲሰጠቅም አበክረው ጠይቀዋል።
ይህ በእንዲህ እንዳለ በአፋር እና ትግራይ ክልል ውስጥ የሚገኘው የሚገኘው ታሪካው እና እድሜ ጠገቡ የመዝባ ገዳም ሆን ተብሎ የተለኮሰ የእሣት ቃጠሎ እንደደረሰበት የገዳሙ መነኮሣትና የአካባቢው ነዋሪዎች አስታውቀዋል። በመነኮሳቱ ላይ ድብደባ መፈፀሙንም የVOA ዘገባ ገልጿል። ድርጊቱ ያስቆጣው በመቶዎች የሚቆጠሩ መነኮሳት እና የአካባቢው ነዋሪዎች ሰኞ፣ ግንቦት ፲፱ ቀን ፳፻፭ ዓ.ም ወደ መቀሌ ተጉዞው በተወካዮቹ አማካኝነት ለክልሉ መንግሥት ፕሬዘዳንት ቢሮ አቶ አባይ ወልዱ አቤቱታቸውን ማሰማታቸውን ከአካባቢው ተዘግቧል። የአባላ ወረዳ አስተዳደር በበኩሉ ጉዳዩን ለማጣራት ወደ አካባቢው የፖሊስ ኃይል መላኩን አስታውቋል። ለለፉት አስር ዓመታት በርካታ ጥቃቶች በኢትዮጵያ ኦርቶዶክስ ቤተክርስቲያን ላይ ይልቁንም የሊቃውንት መፍለቂያ ብሎም ለታላቋ ሃገራችን ኢትዮጵያ በርካታ ሥልጣኔዎችን ለምሳሌ: ስነ-ጹሁፍ፣ ስነ-ስዕል፣ ስነ-ሕንጻ፣ ስነ-ምግባር እንዲሁም የሀገሪቱን መተዳደሪያዎች ጨምረሮ በርካታ መመሪያዎችን ያበረከቱ ገዳማት ገዳማት ዛሬ ዛሬ እንደዋዛ ተቃጠሉ፣ በቦታውም በርካታ ቅርሶች ተመዘበሩ፣ ገዳማውያኑም ተደበደቡ፣ ተሰደዱ፣ እና የመሳሰሉት ዜናዎች እየተለመዱ መጥተዋል። ለሃገሪቱ ያበረከቱት ታላቅ አስተዋጽዖ ቀርቶ የሀገርን እና የወገንን ታሪክና የታሪክ ቅርሶችን ይዘው በመገኘታቸው ለሃገሪቱ በየዓመቱ በርካታ የውጪ ምንዛሬዎችን ማስገኘታቸው ሊዘነጋ አይገባውም ነበር፥ ነገር ግን ምንም አስተዋጽዖ እንደሌላቸው እና ምንም እንዳላበረከቱ በተለያዩ ወራሪዎች ሲቃጠሉ፣ መነኮሳቱ ሲደበደቡ፣ ቅርሶቹ ሲመዘበሩ እነዚህን ሃገራዊ ቅርሶች የመጠበቅ እና የመንከባከብ ሃላፊነት የመንግሥት ሆኖ ሳለ ነገር ግን መንግሥት በአንዳንድ ቦታዎች ተባባሪ በመሆን እነዚህን በርካታ የሀገሪቱ ቅርሶች ሲቃጠሉ እና ሲዘረፉ አስተዋጽዖ እያደረገ እንደሚገኝ ብዙ መረጃዎች ያሳያሉ ከነዚህም መካከል በዋናነት መንግሥት ካልጠፋ ቦታ እነዚህ ገዳማት እና አብያተ ክርስቲያናት ባለበት ቦታ ሁሉ ሀገርን አለማለው በሚል ሰበብ የሀገርን ቅርስ እና ሃይማኖትን ሲያጠፋ እየታየ ነው ለዚህም ዋቢ የሚሆነን ዋልድባ ገዳም ላይ መንግሥት የወልቃይት ስኳር ፋብሪካን እገነባለው በማለት በእልከኝነት ተግዳሮቱን እስከ አሁኗ ደቂቃ ድረስ ቢቀጥልም ነገር ግን በመድኅኒዓለም ቸርነት ገዳሙ አካባቢ ምንም መስራት ሳይችሉ ቀርተዋል እንደውም አሁን አሁን በየዜና ማሰራጫው ሁሉ በጀት አንሶን ነው፣ ማስተር ፕላኑን ሪቫይዝ እናረጋለን በሚል የማስተባበያ ቃላት ቢሰሙም ከአማኙ በላይ እግዚአብሔር ለቤቱ ቀናዒ የሆነ አምላክ እንደሆነ እናምናልን በመሆኑም የዛሬ ባለጊዜዎች ታሪክን እና ሃይማኖትን ለማጥፋት ቢሞክሩም ዮዲት ጉዲት እንኳ አርባ ዘመን ሞክራ አለመቻሏን ሊገነዘቡት ይገባል እንላለን። እግዚአብሔርም ከንቱ ምኞቻቸውን እና ግብራቸውን ተመልክቶ የእጃቸውን እንደሚያገኙ የታወቀ ነው ያም ቢሆን እንኳ ዛሬ የንሰሃ እድሜ ለሁላችን ተጨማሪ ጊዜ ሰጥቶናል እና ስንበድለው የነበረውን ሕዝብ እና ንጽሕይት እና ርትዕይት የሆነችውን የኢትዮጵያ ኦርቶዶክስ ተዋሕዶ ሃይማኖታችንን ይቅርታ ብለው ወደ በጎ ምግባራቸው ቢመለሱ የተሻለ ነው እንላለን።
እግዚአብሔር በአንድም በሌላም እየሰራ ነው እኛ ግን የድርሻችንን እንደመወጣት ተኝተናል። ሌላው ስለሃይማኖቱ ይታገላል። እኛ ግን ይሄ ሁሉ መከራ በቤተክርስቲያናችን ላይ እየደረሰባት እንደማይመለከተው ሰው ዝም ብለናል ፤ የዋልድባ አባቶች ገዳሙን ለመታደግ ታስረዋል፣ ተደብድበዋል፣ በሃገራቸው ተሰደዋል። መንግስት ይህ አልበቃ ብሎት ገዳማውያኑን እያሳደደ ነው ገዳማውያኑ ይህንን ሁሉ መከራ ሲከፍሉ እኛ ግን ተኝተናል። ገዳማውያኑ የእህል ዘር ያልሆነ እንስሳ እንኳን የማይቀምሰውን ቋርፍ ያውም በቀን አንድ ጊዜ እየቀመሱ በፆምና በጸሎት የደከመ ገላችውን በፌደራል ፖሊስ ዱላ ሲደበደቡ እኛ ለደለበ ሥጋችን ምን አሳሳን? ገዳማዊያኑና የአካባቢው ሕዝበ ክርስቲያኖች ሲታሰሩ እኛስ ለመታሰር ምን አሳሳን? ቤተክርስቲያን የነሱ ብቻ ናትን? ወግኖቼ እስከመቼ ነው የምንተኛው? ገዳማችንን አትንኩብን ቤተክርስቲያናችንን አታቃጥሉብን ሃይማኖታችንን አታጥፉብን ብለን በመነሳት ቤተክርስቲያናችንን መታደግ አለብን። እንደ ዋልድባ አባቶች መልካሙን ገድል መጋደል አለብን።
በ፩ኛ ጢሞቴዎስ ፮፥፩፪ መልካሙን የእምነት ገድል ተጋደል፥ የተጠራህለትንም በብዙም ምስክሮች ፊት በመልካም መታመን የታመንህለትን የዘላለምን ሕይወት ያዝ። የተባልነውን እንተግብር ዋልድባን ብቻ ሳይሆን ቤተክርስቲያናችንን ለመታደግ በቅርብ ጊዜ ውስጥ የተቋቋመው ይህ ዓለም አቀፍ የኢትዮጵያ ኦርቶዶክስ ተዋሕዶ ቤተክርስቲያን አንድነት የተባለው ማህበር በውጭ ሃገር የምንኖረውን የተዋህዶ ልጆች ለቤተክርስቲያን እንድንቆም እያሰባሰበን ነው። እስከዛሬ እንዲህ አይነት መልካም ተጋድሎ ለመጋደል የተቋቋመ ቀርቶ የሞከረም የለም። ስለዚህ በርቱልን የበለጠ ቀስቅሳችሁን አደራጅታችሁን ለቤተክርስቲያናችን አጥር ቅጥር እንድንሆናት አድርጉን። በተለይ የሃገርቤቱን ሕዝበ ክርስቲያን አግኝታችሁና አደራጅታችሁ ሁለቱን ማለትም በሃገር ቤትና በውጭ ያለውን ሕዝብ በማደራጀት ለእናት ቤተክርስቲያናችን እንድረስላት። እግዚአብሔር ያበርታችሁ። በርቱ በርቱ።
ከምንም በላይ ተሰምቶኛአል፣የዋልደባ መታረስ ፣ዉድ የሆናችሁ እና የተከበራችሁ ክርስቲያኖች በሙሉ ዝም ብለን የምናሣልፍበት ምክንያት ምንድነው ሁሉም ክርስቲያን በመቆርቆር ሰላማዊ ሰልፍ የማያደርግ ምን ሆኖ ነው ፣እባካችሁ እግዚአብሔርን
ነግ ለኔ ነው ብሎ ማሰብ የሰው ልጅ ግዴታው ነው በሌሎች ላይ የተፈጸመው በኛ _አይፈጸምም ብሎ ማሰብ ዘበት ነው ________________________________________________________________ አይፈጸምም ብሎ ማሰብ ዘበት ነው ____________________
ምን ያላጠፉ ሕፃናትን ጭምር ከዛ በፊትም ያልነበረ ከዚህ በኋላም በሰው ዘር ላይ ይፈፀማል ተብሎ የማይታሰብ በከፍተኛ ጭካኔ በዙ ሚሊዬን ይሁዳውያን የሞት ካንፕ ተቋቁሞ እነሱን የሚፈጭ ማሽን ተተክሎ የሰው ልጅ እንደ አይጥ ለምርምር ሥራ የዋሉበት ነበር ።
በእስራኤል መኖሮ ከጀመርኩ ይዞ በየዓመቱ በዚች ወርህ ለተጨጨፈጨፉት የመታሰቢያ ቀን ይደረጋል በሀገረ እስራል በሙሉ ለበዓሉ መታሰቢያ የሀዘን ሳይረን ይሰማል ሰዎች በየአሉበት ይቆማሉ በሕሊና ፀሎት ይታሰባሉ ።
ከዚህ ባላይ የሙታኑ መታሰቢያ ከመደረጉ በፊት በየመገናኛው ዘርፍ ከሞት የተረፉትን እያቀረቡ ታሪኩን እንዲናገሩ ይደረጋል ሁሌም የምንሰማው አዲስ አዲስ ታሪክን ነው ።
እንደማስበው ኢትዮጵያውያን የሽህ አመታት አብረን የመኖር እሴቱ አልጠፋ ብሎ ነው እንጅ እስካሁን እንደ ተሠራበት ኢትዮጵያ የብዙ ሚሊየኖች ሕይወት ይጠፋ ነበር ።
ሕውሓት ኢትዮጵያ ለትግራይ ብቻ ብሎ አለማወጁ እንጅ በመላው ሀገሪቱ ያሉት የኢኮኖሚ ተቅዋማት ፣የሀገሪቱ የስልጣን ዘርፎች ፣የመከላከያው ፣የደህንነቱ በአንድ ዘር የበላይ ቁጥጥር የወደቀበት ፣ሕውሓት ከሕግም በላይ የሆነበት የፍትህ አካላት መቀለጃ ና የሰላማዊ ሕዝብን በሀገሩ መኖር እንዳይችል ማሳደጃ የሆነበት በጠረፍ በሚኖሩ አናሳ ጎሳዎች ተፈጥሮ የለገሰችላቸውን ተጠቅመው በሰላም ከሚኖሩበት የራሱ ዘር ወስዶ ለማስፈር የቁም ስቅል በነዋሪዎቹ ላይ ከማድረሱም ባሻገር ወደዘር ማጥፋት የተሸጋገረበት ፣
ሕውሀት የሀገር መከላከያ ብሎ የሚጠራው ሙሉ በሙሉ በአንድ ቋንቋ በሚናገሩ የሚታዘዘው ጦር ሀገር መጠበቅ ሳይሆን ሰላማዊ ዜጎችን እሴት ወንድ ሕፃናት አረጋውያን ነፍሰ ጡር እናቶችን ሳይለይ ደረትና ጭንቅላት የሚበረቅዙበት ሁኔታ እንዲሁ አይደለም በደንበር ተሻጋሪ ነፍሰ ገዳዮች ዜጎች ሲገደሉና ታፍነው ሲወሰዱ መከላከያ የሚባለው አልታዘዝነወም እየተባለ የሚታለፍበት ።
ሕውሓት የሚመራው መንግሥት ለዜጎች ደንታ የማይሰጥ በየትኛውም አለም ኢትዮጵያውያ በማንኛውም ዘመን ያልታየ የተሰደዱበት በየሄዱበት የሚታረዱና የሚዋረዱበት ነው ።
ታዲይ የሕውሓት መራሹ ጦር በጋንቤላ ስደተኛ ናቸው ብሎ ያሰፈራቸው የደቡብ ሱዳን የኑዌርሮች እንፈፈለጉ ዜጎችን የሚገድሉበት ዜጎች ራሳቸውን እንኳ እንዳይከላከሉ በአልሞ ተኳሽ የሚመቱበት ።
Kedir Abdu ወዳጄ እውነት ብለሀል ጥላቻና በቀልን ዘርተህ መቼም በየትኛውም መለኪያ ሰላምን አታጭድም ።ስለሆነም ነው ሀገር ወዳድ ኢትዪጵያውያን አሁን ህወሀት እያራመደ ያለውን ብሄር ተኮር የጥላቻ ፖለቲካ ሊታረም ይገባል እያሉ ሚወተውቱት የሰማቸው ባይኖርም። ይባስ ብሎ አሁን ያሉት የዘውግ ፖለቲካ ከበርቴዎቻችን በ አፍቅሮተ ስልጣን ደንዝዘው እኛ ከለለን አማራውና ኦሮሞው ይተላለቃሉ ሲሉ ይደሰኩራሉ አብሮ ተሳስቦ…See More
ዝክረ ሰማዕት !!!!!!!!!!!!!!!! ሳሙኤል አወቀ ስለ ኢትዮጵያ አንድነት ሲባል ለ27 ዓመታት የተገድሉት የተፈናቀሉት ሥፍር ቁጥር የለውም አንድነቱ በዘር ፖለቲካ ሂሳብ ሲወጋ ነው የኖረው አሁንም ለውጥ አለ እየተባለ ለአንድነቱ ኃይል አድሪስ እንዳይኖረው ተደርጓል በኢትዮጵያ Play April 13, 2019
(age 3) 11ዱ የማዕከላዊ ገራፊዎችን እወቋቸው 2015 2015 አዲስ አበባ Anne Frank writing in her diary April 20 April 22 Ethiopia Monday Ethiopia’s jailing of Zone 9 bloggers has a chilling effect on freedom of expression l ሀገር አልባው ሕዝብ The youngest ever political prisoner TPLF and Somoza Wendy Ruth Sherman Wendy Sherman went to jail ሀገር አልባው ሕዝብ ሌተና ጄኔራል ከበደ ገብሬ ምርጫ ለይስሙላ (ዶር አክሎግ ቢራራ) ራሱን በእሳት አቃጥሎ የገደለው መምህር በአማራ ክልል ብቻ እሚካሄድ ሰሞኑኛ ወንጀል አይ አንች ሀገር እኛም እንደናንተ ሕያዋንም ነበርን !!! ከመገደሉ በፊት በፌስቡክ ድህረ ገፁ ከቴዎድሮስ ካሳሁን (ቴዲ አፍሮ) የተላከ መልዕክት ከትግራይ ልጆች ወደ አማራ ህዝብ የሚወረወር ቀስት የአርሜኒያ እና የኢትዮጵያ ታሪካዊ ትስስር፣ ጎነደር ምዕራባዊ ክፍል ሁመራ ፕሮፊሰር አሥራት ወልደጌስ —=== ማረኝ ወንድሜ ===—
አዲስ አበባ፣ ጥር 20፣ 2013 (ኤፍቢሲ) በአማራ ክልል በአፈር አሲዳማነት በየዓመቱ ከስንዴ ምርት ብቻ እስከ 3 ቢሊዮን ብር የሚገመት ገንዘብ እንደሚታጣ ተገለጸ፡፡ በክልሉ አጠቃላይ ከሚታረሰው...
በፈለገ ሕይወት ጠቅላላ ስፔሻላይዝድ ሆስፒታል የአግልግሎት አሰጣጥ ጥራትን ለማሻሻል የሚያስችል የማነሳሻ (አይ ኬር ኢኒሼቲቭ) መርሐ ግብር ይፋ ተደረገ፡፡ March 8, 2021
አዲስ አበባ፣ የካቲት 9፣ 2013(ኤፍ ቢ ሲ) የሳይንስና ከፍተኛ ትምህርት ሚኒስቴር በተለያዩ ከፍተኛ የትምህርት ተቋማት በሦስተኛ ዲግሪ በትብብር የሚሰጡ አገር በቀል የትምህርት ፕሮግራሞችን ይፋ አደረገ።...
የህወሓት ጁንታ ታጣቂ ሃይል በማይካድራ የፈጸመውን ጭፍጨፋ በመቐለ ለመድገም ዝግጅት እያደረገ ነው- ሜ/ጀኔራል መሀመድ ተሰማ - Welcome to Fana Broadcasting Corporate S.C
አዲስ አበባ፣ ህዳር 15፣ 2013 (ኤፍ.ቢ.ሲ) የህወሓት ጁንታ ታጣቂ ሃይል በማይካድራ የፈጸመውን ጭፍጨፋ በመቐለ ለመድገም ዝግጅት እያደረገ መሆኑን የመከላከያ ኢንዶክትሪኔሽን ዋና ዳይሬክተር ሜጄር ጀኔራል መሀመድ ተሰማ ተናገሩ።
ቡድኑ ድርጊቱን የሚፈጽመው ልዩ ቡድን አዘጋጅቶና በአልመዳ ጨርቃጨርቅ ፋብሪካ ያዘጋጀውን የመከላከያንና የኤርትራ ሰራዊት ዩኒፎርሞችን በማልበስ እንደሆነም ነው የጠቆሙት።
ለአብነትም ቡድኑ ከቀናት በፊት “በራያ ግንባር 21ኛ ክፍለጦርን ደምስሰናል፤ አድዋ ላይ የመጣውን ሃይል በመደምሰስ አካባቢውን ተቆጣጥረናል” ሲል መናገሩን አንስተዋል።
ነገር ግን በእለቱ እርሳቸውን ጨምሮ የሰራዊቱ አመራሮች በተገለጹት ስፍራዎች ላይ በመገኘት ለመገናኛ ብዙሃን ገለጻ ማድረጋቸውንና ገለጻውም አየር ላይ መዋሉን ነው የተናገሩት።
የቡድኑ አፈቀላጤዎች ተደብቀው መግለጫ ከመስጠት ይልቅ እውነታቸውን ከሆነ “ደምስሰን አስለቅቀናል” ባሏቸው ቦታዎች ላይ በመገኘት መግለጫ መስጠት በቻሉ ነበር ብለዋል።
የትግራይ ህዝብ ሰራዊቱ በተቆጣጠራቸው ቦታዎች ለሰራዊቱ ያለውን ድጋፍ በተግባር ከማሳየቱም በላይ ጁንታው ምን ያህል ሲበድላቸው እንደቆየ እየገለጸ ይገኛልም ነው ያሉት።
የህወሓት የጥፋት ሃይል ያሰበው ሴራ ሁሉ እየከሸፈበት መሆኑን ጠቅሰው፤ አሁን ላይ ደግሞ አዲስ የጥፋት እቅድ ማውጣቱን ደርሰንበታል ብለዋል ሜጀር ጀኔራል መሀመድ።
በዚህም በማይካድራ ንፁሃን ላይ የፈጸመውን ጭፍጨፋ በመቐለ ለመድገም ዝግጅት እያደረገ መሆኑን ገልጸው ድርጊቱን ለመፈጸም ደግሞ ልዩ የገዳይ ቡድን ማዋቀሩንም ነው የተናገሩት።
የገዳይ ቡድን አባላቶችን በአልመዳ ጨርቃጨርቅ ፋብሪካ አማካኝነት ያዘጋጀውን የኢፌዴሪ መከላከያ እና የኤርትራ ሰራዊት ዩኒፎርሞችን በማልበስ ጭፍጨፋውን ለመፈጸም መዘጋጀቱንም ጠቅሰዋል።
ቡድኑ ይህን የሚያደርገው የኢትዮጵያና የኤርትራ ሰራዊት በጋራ በመሆን ንፁሃንን እንደጨፈጨፉ በማስመሰል ከዓለም አቀፉ ማህበረሰብ ድጋፍ ለማግኘት መሆኑንም ነው ያነሱት።
የኢትዮጵያን ህዝብ ክደው ከጽንፈኛ ቡድኑ ጋር የተሰለፉ የሰራዊቱ አባሎችም ሆኑ ቡድኑ ያደራጃቸው ታጣቂዎች በሁሉም ግንባሮች በመሸነፍ ወደ መቐለ እንደሸሹም ነው የተናገሩት።
በትግራይ ክልል ሰራዊቱ በተቆጣጠራቸው አካባቢዎች የሚኖሩ ዜጎች እንዳደረጉት ሁሉ የመቐለ ነዋሪዎችም ውግንናቸው ለሰራዊቱና ለኢትዮጵያውያን ወንድሞቻቸው እንደሚሆንም ያላቸውን እምነት ገልጸዋል።
የኢትዮጵያ ህዝብ ሰራዊቱ እያከናወነው ያለውን የህግ ማስከበር ዘመቻ በመደገፍ ረገድ እያደረገው ላለው አስተዋጽኦም ሜጀር ጀኔራል መሀመድ ምስጋና ማቅረባቸውን ኢዜአ ዘግቧል።
አፋሮችና ጋምቤላዎች የመንግስት ያለህ ጩሀት ማሰማት ከጀመሩ ወራት ተቆጥረዋል። በዶ/ር አብይ አህመድ የተጀመረው የለውጥ ሂደት እኛ ዘንድ አልደረሰም የሚለው የህዝብ ድምጽ በተለይ ከአፋርና ከጋምቤላ ያለማቋረጥ ይሰማ ነበር። የለውጥ ሽታ ይድረሰን፡ አመራሮቹ ከህወህት እቅፍ አልወጡም፡ ለሌላው ኢትዮጵያዊ የደረሰው ተስፋ ለእኛ ለምን ይነፈገናል የሚለው መልዕክት ለአራት ኪሎው ቤተመንግስት ምነው ራቀ አሰኝቶ ነበር የሰነበተው። በሁለቱ ክልሎች ህዝቡ ላለፉት አራት ወራት በተቃውሞ ቆይቷል።
በእርግጥ በሁለቱ ክልሎች የህወሀት እጅ አልተቆረጠም። ህወሀት ማዕከላዊ መንግስቱን ከተነጠቀ በኋላ ጓዙን ጠቅልሎ መቀሌ ቢገባም በአራቱ ታዳጊና ወደኋላ የቀሩ ክልሎች ላይ የበላይነቱን የሚነጥቀው አልነበረም። መቀሌ ከዮሀንስ ቤተመንግስት ተቀምጦ የጥፋት ተልዕኮውን ያለአንዳች ከልካይ ማስፈጸም የቀጠለባቸው በተለይ በአራቱ ክልሎች ነው። በሶማሌ፡ በአፋር፡ በጋምቤላና በቤንሻንጉል ጉምዝ ክልል።
በሌሎች ክልሎች አንጻራዊ በሆነ መልኩ የለውጥ ሂደት ተጀምሯል። የህወሀት የበላይነትን ቀብረዋል። በሌሎች አዳዲስ ከለውጥ ጋር ተያይዘው የሚመጡ ችግሮች ቢከሰቱም የ27 ዓመቱ የህወሀት ዘረኛ አገዛዝ ከነሰንኮፉ ተነቅሎላቸዋል። በአራቱ ክልሎች ግን ህወሀት አልሞተም ነበር። ከነመርዙ እየተናደፈ ቀጥሏል። በጠቅላይ ሚኒስትር አብይ መንግስት ላይ ከሚቀርቡ ወቀሳዎች አንዱ በእነዚህም ክልሎች ላይ ምነው አቅም አጡ የሚል ነበር።
አብዲ ዒሌ የሶማሌ ህዝብ ከለውጡ ጋ እንዳይገናኝ እንቅፋት ሆኖ ለአራት ወራት ተንገታገተ። የሶማሌ ኢትዮጵያዊው ለሁለት ወራት ሲተናነቅ፡ እስከአዲስ አበባ የተዘረጋ ተቃውሞ ሲያሰማ ቆየ። ቢዘገይም መልስ ማግኘቱ አልቀረም። የጠ/ሚር አብይ አስተዳደር በብልሃትና ጥበብ የህወሀትን እጅ በመቁረጥ፡ አብዲ ዒሌን እጆቹ በሰንሰለት ታስረው ወደ ከርቸሌ እንዲገባ አደረገው። የሶማሌ ክልል ህዝብ እፎይ አለ። አዲሱ የክልሉ ፕሬዝዳንት ከዘር ቆጠራ ወጥተው በዕውቀት ላይ የተመሰረተ አመራር ከጀመሩ ሁለተኛ ወራቸውን ይዘዋል።አሁን ጂጂጋ ላይ ” ሶማሌነቴ ከኢትዮጵያዊነቴ ጋር አይጋጭብኝም” የሚል አመራር ተቀምጧል።
የእኛም ጩሀት የነበረው ጠ/ሚር አብይ እንደሶማሌ ክልል ሁሉ ለአፋሮች እሮሮና ከጋምቤላ ለሚሰማው የድረሱልን ጥሪ መልስ እንዲሰጥ ነበር። ያልተረጋጋ አስተዳደር፡ ሙሉ በሙሉ ስልጣኑን ያልጨበጠ አመራር፡ በሽግግር ላይ ያለ ስርዓት መሆኑ ባይጠፋንም ባለች ውሱን አቅምም ቢሆን የሆነ መፍትሔ እንዲፈለግ ከአፋሮችና ጋምቤላዎች ጋር አብረን ስንጮህ ቆይተናል። ህወሀት ከጂጂጋ እጁ ሲቆረጥ አፋር፡ ጋምቤላና ቤንሻንጉል ላይ ግን ስር ይዞ ቀጥሏል። የእነዚህ ክልሎችን አመራሮች በመቆጣጠር ከመቀሌ በሪሞት ኮንትሮል እንዳሻው መጠምዘዙን አላቆመም። ሀብትና መሬታቸው ላይ ተቀምጦ መቦጥቦጡን የሚያስጥለው ሊገኝ አልቻለም ነበር። የህዝብ ተቃውሞ ሳይቋረጥ እየተሰማ ነው። ዶ/ር አብይ ከወዴት አሉ?
ትላንት ስለሁለቱ ክልሎች የሰማነው ተስፋ የሚሰጥ ነገር ነው። ይዘገያል እንጂ አይቀርም። ጋምቤላ ላይ ለያዥ ለገናዥ ያስቸገረው፡ ለውጡን ሲያደናቅፍ የሰነበተው፡ ከህወሀት እቅፍ መውጣት ያልቻለው የጋትሉዋክ ቱት አመራር ከስልጣን መልቀቁ ተነገር። ጠ/ሚር አብይ አህመድ በተገኙበት በአዲስ አበባ በተደረገ ግምገማ የጋት ሉዋክ አመራር በገዛ ፍቃዱ ስልጣን መልቀቁ ታውቋል። ለጋምቤላዎች ትልቅ ዜና ነው። ጩሀታቸው ተሰምቷል። ዘግይቶም ቢሆን መልስ አግኝቷል። ህወሀት በጋምቤላም እጁ ይቆረጥ ዘንድ ውሳኔ አግኝቷል።
በአፋርም ሂደቱ ተጀምሯል። የክልሉ ገዢ ፓርቲ ለሁለት ተሰንጥቋል። ለውጡን የሚደግፉ ሃይሎች ዝምታውን ሰብረዋል። የአቶ ስዩም አወል አመራር ክሀወህት ጋር መቆየትን በመምረጥ ለውጥ በጠየቁ የፓርቲው አመራሮች ላይ እገዳ አስተላልፈዋል። የአፋር ህዝብ ከለውጥ ፈላጊ አመራሮች ጎን በመሆኑ የአቶ ስዩም እገዳ ዋጋ እንደማይኖረው ይታመናል። ከመቀሌ ትዕዛዝ እየተቀበሉ አፋርን የሚመሩት አቶ ስዩም የመጨረሻ ሙከራቸውን ለማድረግ ከህወሀት ጋር እየመከሩ እንዳለ ይሰማል። የዶ/ር አብይ መንግስት በብልሃት የህወሀትን እጅ ከአፋር ላይ ለመቁረጥ መንገዱን ተያዞታል። በቅርቡ የለውጥ እንቅፋት የሆነው የአቶ ስዩም አወል አመራር እንደጋትሉዋክ ቱት በገዛ ፈቃዱ ስልጣኑን ይለቃል አልያም እንደአብዲ ዒሌ መጨረሻው ከርቸሌ ሆኖ ያበቃለታል።
ሁሉም በጊዜው መሆኑ አይቀርም። ጂጂጋ፡ ጋምቤላና ሰመራ ላይ አቅሙን ያሳየው የጠ/ሚር አብይ መንግስት መቀሌ ላይም እንደሚመሰከር እንጠብቃለን። ጠ/ሚር አብይ ወደ ስልጣን ከመምጣታቸው ሳምንታት ቀደም ብሎ ለውጡ አይቀሬ መሆኑን የተረዱት ህወሀቶች በድብቅ ባደረጉት ስብሰባ፡ አዲስ አበባን ብንነጠቅ፡ ትግራይን ግን አናስነካም፡ የሚል አቋም ላይ ደርሰው ተማምለው ነበር። ባለፉት ስድስት ወራት መሀላቸውን ጠብቀው ቆይተዋል። ሆኖ ትግራይን ከተቀረው የኢትዮጵያ ክፍል ለይተው ለብቻቸው እንደዘመነ መሳፍንት ሊያቆዩ አይችሉም። በሂደት የመቀሌውንም ቁልፍ ይነጠቃሉ። የጠ/ሚር አብይ አህመድ የብልሃት አካሄድ ጊዜ ሊወስድ ይችል ይሆናል እንጂ መቀሌም የለውጡ ሂደት አካል መሆኗ አይቀርም።
ዋዜማ ራዲዮ- የሀገሪቱ ባንኮች ከአመታዊ ትርፋቸው 0.5 በመቶ የሚሆነውን በሀገሪቱ ለተፈናቀሉ ወገኖች ማቋቋሚያ ሊያዋጡ ነው። ዋዜማ ባገኘችው መረጃ መሰረት በሀገሪቱ ያሉ ሁለት ሚሊየን የሚጠጉ ተፈናቃዮችን ለማቋቋም መንግስት አቅም አንሶታል፣ ከለጋሾችም የሚፈለገው ድጋፍ ሊገኝ አልቻለም።
በአሁን ሰአት በኢትጵያ ውስጥ የሀገር ውስጥ ተፈናቃዮች 1.8 ሚሊዮን እንደደረሰ የብሄራዊ የአደጋ ስጋት ስራ አመራር ኮሚሽን መረጃ ያሳያል።ይህም ኢትዮጵያን የሀገር ውስጥ መፈናቀል ካሉባቸው ሀገራት ከቀዳሚዎቹ ተርታ አሰልፏታል።
ይህን ያክል መጠን ያለውን ገንዘብ መንግስት ከራሱ ካዝና ማግኘት እንደቸገረው ታውቋል። መንግስት የዚህን ሰባ በመቶ ለመሸፈንና 30 በመቶውን ከለጋሾች ለማግኘት ነው ያቀደው ። ሆኖም ገንዘቡ የመንግስትን ካዝና በመፈታተኑ የክልል አስተዳደሮች በሀገሪቱ በአንጻሩ አትራፊ ስራ ላይ ናቸው ወደተባሉት የባንክ ዘርፍ አንቀሳቃሾች ፊቱን አዙሯል።
በሀገሪቱ ያሉ የንግድ ባንኮች ባደረጉት ውይይትም ከአመታዊ ትርፋቸው 0.5 በመቶ የሆነውን ገንዘብ ለዚሁ አላማ ለመለገስ ወስነው የሰጡም አሉ። ለመስጠት ውሳኔን የማጸደቅ ሂደት ላይ ያሉ ባንኮች መኖራቸውንም ዋዜማ ራዲዮ ከምንጮቿ ያገኘችው መረጃ ያሳያል። እስካሁንም ከአንድ ባንክ 20 ሚሊየን ብር እንደተለገሰም ማወቅ ችለናል።
ባለፉት ወራት በኢትዮጵያ በተለያዩ ስፍራዎች ብሄር ተኮር ግጭቶች ተነስተው በርካቶች መፈናቀላቸው የሚታወስ ነው።በጌዲዮና ጉጂ አካባቢ በተፈጠረው ብሄር ተኮር ግጭት አንድ ሚሊየን የሚደርሱ ሰዎች ከቤት ንብረታቸው መፈናቀላቸው ይታወሳል። በቤኒሻንጉል ጉሙዝና ኦሮምያ ክልል አዋሳኝ አካባቢ በተነሳው ግጭትም በርካቶችን ለመፈናቀል አብቅቷል።መስከረም ወር ላይ በቡራዩ ላይ በደረሰ አደጋ በሺዎች ተፈናቅለው ነበር።ቀደም ብለው ከሶማሌ ክልል የተፈናቀሉ ዜጎችን የማቋቋሙ ስራ አልተጠናቀቀም ።
እነዚህ ሁሉ ጫናዎች በየአመቱ በሴፍትኔት ዕርዳታ ከሚያስፈጋቸው ዜጎች ጋር ተዳምሮ ከባድ የበጀት ጫና እየፈጠረ መሆኑን ከመንግስት ባለስልጣናት በኩል እየተነሳ በመሆኑም ነው የባንኮቹ ድጋፍ ያስፈለገው።
ባለፈው ሳምንት ሐረር ከተማ ያሉ ሰፈሮች እስከ ዘጠኝ ወር ድረስ ውሃ ሳያገኙ እንደቆዩ መዘገባችን ይታወሳል፤ የሐረር ከተማ ሰዎችም የድረሱልን ጥሪ አቅርበው ነበር።
«የችግሩ ዋነኛ ምንጭ የነበረው የዓለማያ ውሃ አቅርቦት ፕሮጀክት ከኦሮሚያ መስተዳድር እና ከዓለማያ እና አወዳይ አስተዳደር ጋር በመነጋገር ጣቢያው አገልግሎት መስጠት እንዲቀጥል ተደርጓል» ይላሉ ባለስልጣኑ።
አክለውም «ከዓለማያ የሚመጣውን ውሃ ከድሬዳዋ ከሚመጣው ጋር በማጣመር ቢያንስ የከተማዋን አንድ ሦስተኛ ክፍል በማዳረስ ለማረጋጋት እየጣርን ነው» ብለዋል አቶ ተወለዳ።
ችግሩን በዘላቂነት ለመፍታት ያሰቡት ነገር እንዳለ የተጠየቁት ሥራ አስኪያጁ «ሌሎች ውሃ አመንጪ ጉድጓዶች ቆፍረን መስመር ለመዘርጋት ዝግጅት ላይ ነን» ብለው፤ ወደ ሐረር ከተማ ውሃ የሚያሰራጩ መስመሮችን በማብዛት ሥራ መጠመዳቸውን ጠቁመዋል።
አሁን ግን ውሃ መጥቶ «ትልልቅ ማጠራቀሚያቸውንም ባሊውንም ሞልተናል» ይላሉ፤ ሌሎች ከእርሳቸው ሰፈር በከፋ ለአራት ወራት ያክል ውሃ ያላገኙ ሥፍራዎች እንዳሉ በመጠቆም።
«ቅድሚያ የሰጠናቸው ለረዥም ወራት ውሃ የሚባል ያላገኙ አካባቢዎችን ነው፤ ለምሳሌ በተለምዶ ጊዮርጊስ ጋራ እና ከራስ ሆቴል በላይ ያሉ አካባቢዎችን ነው። ከራስ ሆቴል በታች ያሉትም ቢበዛ በአራት ቀናት ውስጥ ውሃ እንደሚያገኙ እምነቴ ነው» ብለዋል አቶ ተወለዳ።
ባለስልጣኑ አክለውም «10 ሚሊዮን ብር ካልተሰጠን የዓለማያ ውሃ ጣቢያ አግልግሎት እንዲሰጥ አንፈቅድም ያሉ ሰዎችን አደብ በማስያዝ የኦሮሚያ ክልል አስተዋፅኦ አበርክቷል» ይላሉ።
የዛሬ አንድ ዓመት ተኩል ገደማ “ዩኒቨርሲቲዎቻችን ከፍተኛ የትምህርት ተቋማት ወይስ ከፍተኛ የዝርፊያ ተቋማት?” በሚል ርእስ አንዲት ጽሁፍ አዘጋጅቼ በጋዜጣም በኢንተርኔትም አሰራጭቻት ነበር፡፡ ጽሁፉን የተመለከተ አንድ የዩኒቨርስቲ ፕሮፌሰር ወንድሜ፤ “የትምህር ነገር አሳሳቢ ነው፤ አንተም የበኩልህን አስተያየት ሰንዝር” ከሚል መልእክት ጋር የትምሕርት ፖሊሲ ማሻሻያ ፍኖተ-ካርታ ጨመቅ (Executive Summary) ቅጅ ላከልኝ፡፡ ሰነዱ በትምህርት ሚኒስቴር በኩል በ“ከላይ ወደ ታች ዘይቤ” (top-down approach) ወርዶ፣ሰሞኑን በከፍተኛ የትምሕርት ተቋማት መምሕራን “ውይይት” እየተደረገበት መሆኑ ይታወቃል፡፡
ፍኖተ ካርታውን እያነበብኩ ባለሁበት ወቅት ዮሐንስ ሰ. የተባለ ጸሐፊ በአዲስ አድማስ ጋዜጣ የመስከረም 19 ቀን 2011 እትም ላይ “ለተሳከረው የአገራችን ትምህርት መፍትሄው፣… ‘ከእውቀት የራቀ ትምህርት’ ነው?” በሚል ርእስ ያቀረበውን ጽሁፍ አየሁና እውነትም ይሄ ነገር ዝም ሊባል እንደማይገባው በማመን፣ይህቺን አስተያየት ለመከተብ ተነሳሁ፡፡
የዮሐንስ ሰ. ጽሁፍ ያተኮረው በፍኖተ ካርታው ላይ በቀረቡት ፍሬ ሃሳቦች ዙሪያ ነው፡፡ የእኔ ጽሁፍ ትኩረት የሚያደርገው ግን በፍኖተ ካርታው አዘገጃጀት፣ የቀረበበት ወቅት፣ በጥናቱ ተሳታፊዎችና አጠናኑ ላይ ያለውን አንደምታ በተመለከተ ይሆናል፡፡ለመንደርደሪያ ይሆን ዘንድ ከዮሐንስ ጽሑፍ የተወሰኑ ነጥቦችን ልጥቀስ፡፡
“ለተሳከረው የአገራችን ትምህርት መፍትሄው ‘ከእውቀት የራቀ ትምህርት’ ነው?” የሚለው ርእስ ግራ እንደሚያጋባ የተረዳው የአዲስ አድማሱ ጸሐፊ ዮሐንስ ሰ.፤ አእምሯችን መልስ ፍለጋ እንዳይባዝን በማሰብ፤ “ከሦስተኛ ክፍል ተማሪዎች መካከል፣ ግማሽ ያህሉ (ማለትም 50%)፣ አንዲት አጭር ዓረፍተ ነገር አንብበው ለመገንዘብ የሚያስችል እውቀት የላቸውም። ሩብ (25%) ያህሉ ደግሞ አንዲትም ቃል ማንበብ አይችሉም። [ይህ] ውድቀት… በእጣ ፋንታ ሰበብ የወረደ ክፉ መዓት፣ ባልታወቀ ፍጡር የተወረወረ እርግማን አይደለም… ‘ከእውቀት የራቀ የማወቅ ክህሎትን እናስተምራለን’ በሚል የተሳከረ አስተሳሰብ የተቃኘ ትምህርት… ” ውጤት መሆኑን ይነግረናል፡፡
ዝቅ ብሎ ደግሞ “እውቀትን ማስጨበጥ ሳይሆን ሙያን ማስተማር… ነው የትምህርት ዓላማ… [ይላል ፖሊሲው፡፡ ይህ ማለት ደግሞ] ያለ እውቀት የህክምና ሙያ፣ ያለ እውቀት የምህንድስናም ሆነ የአናፂነት ሙያ… [እንደሚኖር ማሰብ ነው]…” በማለት በአጥኚዎቹ ላይ ይሳለቃል ዮሐንስ፡፡
የአዲስ አድማስ ጸሐፊ ዮሐንስ ሰ. ቀዳሚው የትምህርት ፖሊሲ፤ተማሪዎች ማንበብና መጻፍ፣ መደመርና ማባዛት… እንደማይችሉ አዲሱ ፍኖተ ካርታ በጥናት ማረጋገጡን በ“ፀፀት” ከነገረን በኋላ፤ የተዘጋጀው ፍኖተ ካርታ ራሱ የቋንቋ ሰዋሰው መፋለስ የታጨቀበት መሆኑን በ“ስላቅ” ያመላክተናል፡፡ ዮሐንስ ሰ. ያልነገረን በሰዋሰው ስህተቶች የተሞላውን ሰነድ ካዘጋጁት “አጥኝዎች” ውስጥ ማንበብና መጻፍ፣ መደመርና ማባዛት… “የማይችሉት” የአዲሱ ትምህርት ፖሊሲ ውጤቶች መሳተፍ አለመሳተፋቸውን ነው፡፡
ላለፉት 25 ዓመታት አገልግሎት ላይ የዋለው የሀገሪቱ የትምህርት ፖሊሲ፤ ሀገሪቱ ህገ መንግስት እንኳ ሳይኖራት፣ የምትመራበት ርዕዮተ-ዓለም ምን እንደሆነ በቅጡ ሳይታወቅ፣ ሁሉም ባለ ድርሻ አካላትና በወቅቱ የነበሩ የፖለቲካ ኃይሎች በአግባቡ ሳይመክሩበትና ምርጫ ተካሂዶ ቋሚ መንግስት ሳይመሰረት በይድረስ ይድረስ፣ የአንድን የፖለቲካ ቡድን ፍላጎት ማዕከል አድርጎ፣ ይሁንታ (mandate) በሌለው አካል የተዘጋጀ ነበር፡፡
ሰሞኑን የትምህርት ሚኒስቴር ይፋ ያደረገው ፍኖተ ካርታም ከቀዳሚው የተለየ ሆኖ የቀረበ አለመሆኑን መገንዘብ ይቻላል፡፡ በዚህ ወቅት ህገ መንግስትና በምርጫ የቆመ መንግስት ቢኖርም፤“ታሪክ ራሱን ይደግማል” እንዲሉ ሀገሪቱ በቄሮና በፋኖ በምትታመስበት፣ በለውጥ ማዕበል በምትናጥበት፣ የፌስቡክ ቱማታ በጦፈበት፣ እዚህም እዚያም ህዝብ በሚፈናቀልበት፣ አሁን ያለው ህገ መንግስት እጣ ፋንታ ከመጪው ምርጫ በኋላ ምን ሊሆን እንደሚችል ባልታወቀበት፣ ዜጎች ተረጋግተው በማያስቡበት… በዚህ ወቅት የመጪውን ትውልድ መፃዒ ዕድል የሚወስን የትምህርት ፖሊሲ ማሻሻያ ፍኖተ-ካርታ አዘጋጅቶ፤ የይስሙላ ውይይት አድርጎ በማጽደቅ ለትግበራ መቻኮል ፋይዳውንም ሆነ ዓላማውን የሚያውቁት ትምህርት ሚኒስቴርና የሰነዱ አዘጋጆች ብቻ ናቸው፡፡
ባለፉት 25 ዓመታት ትምህርት ለሁሉም የሀገሪቱ ህፃናት ተደራሽ ባለመሆኑና የተማሪዎችን ውጤት ለማሻሻል ባለመቻሉ አራት ክፍሎች ያሉት “የትምህርትና የስልጠና ችግሮችንና የመፍትሄ አቅጣጫዎችን…” የያዘ 84 ገፆች ያሉት ፍኖተ ካርታ በትምህርት ሚኒስቴር የትምህርት ስትራቴጂክ ማዕከል መሰናዳቱን አዲሱ ሰነድ መግቢያው ላይ ይነግረናል፡፡
ይህ ሰነድ የሃሳብ መጣረሱን የሚጀምረው ገና መግቢያው ላይ “… በሁሉም ዘርፎች… በርካታ ሥራዎች ተሰርተዋል፤ አመርቂ ውጤቶችም ተመዝግበዋል…” በማለት ነው፡፡ ይህ አባባል “ታዲያ አመርቂ ውጤት ያስገኘ ፖሊሲ ተቀዶ ተጥሎ በሌላ እንዲተካ ለምን ጊዜና ጉልበት፣ ሀብትና ንብረት ይባክናል?” የሚል ጥያቄ እንድናነሳ ያስገድደናል፡፡
በነባሩ የትምህርት ፖሊሲ ተምረው ከሚመረቁ ወጣቶች ብዙዎቹ “garbage in garbage out” ዓይነት የመከኑ፣ እውቀት አልባ፣ ስማቸውን እንኳ በትክክለኛ ፊደል አስተካክለው መጻፍ የተሳናቸው መሆናቸውን ያስተዋሉ ሰዎችንና ከጅምሩ “ፖሊሲው ትውልድ ገዳይ ነው” በማለት ሲናገሩ ጆሮውን በጥጥ ደፍኖ አስተያየቱን እንደ “ሟርት”፣ ትችቱን እንደ “የጠላት ወሬ” ሲቆጥር የነበረው ትምህርት ሚኒስቴር ዛሬ እንደ አዲስ ግኝት የፖሊሲውን የድክመት መርዶ ሊነግረን መነሳቱ ቢያስገርመንም ከዚህም በላይ አለመዘግየቱ ያስመሰግነዋል ባይ ነኝ፡፡
ፍኖተ ካርታው ለሦስት ዓመታት፣ በ36 “ዋና አጥኝዎች” እና በ73 “ረዳት አጥኝዎች” 15 ሺህ ሰዎች መረጃ በመስጠት ተሳትፈውበት የተዘጋጀ መሆኑ ተገልጿል፡፡ እዚህ ላይ ሊነሳ የሚገባው ጥያቄ፤ ጥናቱን ያካሄዱት ሰዎች እነማን ናቸው? ከትምህርት ጋር ተያያዥነት ያለው ሙያዊ ብቃት አላቸው? ለጥናቱ መረጃ እንዲሰጡ የተመረጡት ሰዎች (የፌዴራልና የክልል ከፍተኛ ኃላፊዎች፣ የዩኒቨርስቲ ኘሬዝዳንቶች፣ የዞንና የወረዳ የትምህርት ጽ/ቤት ኃላፊዎች፣…) ምን ያህል ተዓማኒነት ያለው መረጃ ይሰጣሉ? 100 ሚሊዮን ህዝብ ባላት ሀገር የ15 ሺህ ሰዎችን አስተያየት ወስዶ ጥናት ማካሄድስ ፖሊሲ ለመቅረጽ የሚያስችል ወካይ ናሙና ሊሆን ይችላል? “ፖሊሲው ትውልድ ገዳይ ነው” ይሉ የነበሩት ተቃዋሚ የፖለቲካ ኃይሎችስ የጥናቱ አካል ነበሩ? የሚሉት ጥያቄዎች በቂ ማብራሪያ ይፈልጋሉ፡፡
እንደኔ እንደኔ ቁም ነገሩ “ምርጥ” ፍኖተ ካርታና “ምርጥ” ፖሊሲ ማውጣት ብቻ አይደለም፡፡ የተማሪ ቁጥር ከዓመት ዓመት እየጨመረ ነው፡፡ ታዲያ ይህንን የተሻለ መሆኑ የተነገረለትን “ምርጥ” ፖሊሲ ማስፈጸሚያ የሚሆን እውቀትና ይህንን መሸከም የሚችል የፋይናንስ አቅም አለ? ቴክኒካዊ አቅምስ ማሟላት ይቻላል?
የትምህርትን ጥራት ለማረጋገጥ “ጥራት ያለው ፖሊሲ” ማዘጋጀት አንዱ ግብዓት ይሆናል እንጂ ብቻውን ውጤት ሊያመጣ አይችልም፡፡ ስለ ትምህርት ጥራት ስናወራ ቀዳሚውና ዋነኛው ግብዓት ደግሞ ጥራትና ብቃት ያለው መምህር ነው፡፡ እስከዛሬ የመጣንበት የመምህራን የቅጥር ሁኔታ በብቃት ሳይሆን ለገዢው ፓርቲ ባለው አመለካከትና ታማኝነት ላይ የተመሰረተ ነበር፡፡ ከዚህ በተጨማሪ አሁን በሥራ ላይ ያለው የትምህርት ባለሙያ፤ አይረቤነቱ በተነገረለት ፖሊሲ ተምሮ ወደ ስራ የተሰማራ ነው፡፡ እናም እነዚህ የመከነው ፖሊሲ ውጤቶች፣ አዲስ እየተዘጋጀ ያለውን ፖሊሲ የማስፈጸም ብቃት አላቸው ብሎ ለመውሰድ ያስቸግራል፡፡
በተሽመደመደ ፖሊሲ ተምሮ፣ በወገንተኛ የቅጥር ስርዓት ተቀጥሮ “garbage in garbage out” ዓይነት ስማቸውን አስተካክለው መጻፍ የማይችሉ ተማሪዎችን ሲያመርት የነበረ፣ ራሱ የመከነ የመምህራን ሰራዊት ሀገሪቱን ወደ 22ኛው ክፍለ ዘመን ማሸጋገር የሚችል ትውልድ ማፍራት ይችላል ብሎ ማሰብ ራሱ ከንቱነት ነው፡፡ ያልበቃ አብቂ፣ ያልሰለጠነ አሰልጣኝ ከመሰኘት የዘለለ ፋይዳ ያለው ሆኖ አይታየኝም፡፡
ይህቺን አስተያየት ለመጻፍ ስነሳ ያነጋገርኳቸው በትምህርት ሙያ መስክ ለረዥም ዓመታት፣ በከፍተኛ የትምህርት ተቋማት ማለትም በዩኒቨርሲቲ ከ30 ዓመት በላይ ያስተማሩ ምሁራን “ለመሆኑ ሀገሪቱ የትምህርት ፍልስፍና አላት ወይ? ካለ ፍልስፍናችን ምን ነበር?” የሚሉ ጥያቄዎችን ያነሳሉ፡፡
ቀደም ባሉት ጊዜያት ምን ዓይነት የትምህርት ፍልስፍና እንደነበር አላውቅም፡፡ በአዲሱ ፍኖተ ካርታ ላይ ግን “(1) ዜጐች በራሳቸው የሚተማመኑ፥ ብቁና በምክንያታዊ ትንተና የሚያምኑ፥ በሙያቸው ብቃት ያላቸው በአለም አቀፍ ገበያ ተወዳዳሪና ብቁ ዜጋ አድርጐ አጠቃላይ ሰብእናቸውን መገንባት፤ (2) ሥራ ፈጣሪዎች፥ አዳዲስ ግኝቶችን አፍላቂዎች፥ ጠንካራ የሥነ ምግባርና ግብረ ገባዊ እሴቶችን የተላበሱና ለሕግ ዘብ የቆሙ ዜጐችን ማፍራት (3) ብዝሃነትን ላካተተው አገራዊ አንድነትና ሠላም ዘብ እንዲቆሙ ማድረግ” የሚሉ ሦስት የትምህርት ፍልስፍናዎችን ያስቀምጣል፡፡
እዚህ ላይ መነሳት የሚገባው ጥያቄ “ይህ የትምህርት ፍልስፍና ከአጠቃላይ ሀገራዊ ራዕያችንና ከህገ መንግስታዊ ግባችን ጋር አብሮ ይሄዳል ወይ?” የሚል ነው፡፡ እኔ እንደሚገባኝ (በህገ መንግስታችን ላይ እንደተቀመጠው) ሀገራዊ ግባችን “አንድ የፖለቲካና የኢኮኖሚ ማህበረሰብ መፍጠር” ይመስለኛል። ታዲያ በፍኖተ ካርታው ላይ የተቀመጡት፣ ከፍ ሲል የጠቀስኳቸው የትምህርት ፍልስፍናዎች ሀገራዊ ግባችንን እውን ከማድረግ አኳያ የተቃኙ ናቸው? ይህም መታየት ያለበት ይመስለኛል፡፡
የሀገራችን የትምህርት ስርዓት በየወቅቱ የነበሩ መሪዎችን ፍላጎት ብቻ ሳይሆን የእነርሱን ወዳጅ ሀገራት ፖሊሲዎች በአርኣያነት በመውሰድ የተቀረፁ መሆናቸውን ወደ ኋላ ተመልሶ ማየት ይቻላል። በምኒልክ ዘመን የተጀመረው ዘመናዊ ትምህርት የአውሮፓን የትምህርት ስርዓት የተከተለ ነበር፡፡ ብዙዎቹ መምህራንና የማስተማሪያ መጽሐፍት ጭምር ከአውሮፓ የመጡ እንደነበሩ ይታወቃል፡፡ በአምስቱ ዓመት የወረራ ዘመን ደግሞ የጣሊያኖቹን አስኮላ የሚመስል የትምህርት አሰጣጥ ተጀምሮ ነበር፡፡
የጣሊያን ወረራ በሀገሪቱ ማቆጥቆጥ ጀምሮ የነበረውን ዘመናዊ ትምሕርት ሙሉ በሙሉ አዳፍኖት ነበር፡፡ በጣሊያን ወረራ ወቅት ትምሕርት ቤቶችና የትምሕርት መሣሪያዎች በመውደማቸው፣ በጊዜው የነበሩ ጥቂት መምሕራን በጦርነቱ ምክንያት በመሰደዳቸውና በመሞታቸው 4,200 ያህል ተማሪዎችም በተመሳሳይ ሁኔታ እንዲበተኑ በመደረጉ በጥቂቱም ቢሆን የነበረው የዘመናዊ ትምሕርት ጭላንጭል ሙሉ በሙሉ በመጨለሙ ከድል በኋላ ከባዶ መጀመር ግድ ሆኖ ነበር፡፡
የጣሊያን ወራሪ ኃይል ተወግዶ በአዲስ መልክ የተዋቀረው የቀዳማዊ ኃይለ ሥላሴ መንግሥት የትምሕርት ስርዓት እንደ ቀድሞው ሁሉ ከምዕራባዊያን ተጽዕኖ ነጻ አልነበረም:: የየካቲቱን ሕዝባዊ አብዮት ተከትሎ የአብዮቱ የእንግዴ ልጅ የነበረው ግራ ዘመሙ ወታደራዊ ጁንታ መንበረ ሥልጣኑን ከተቆጣጠረ በኋላ የትምሕርት ዘርፉ ማርክሲስት ሌኒኒስት መሽተት ጀመረ:: በዚያ ወቅት በትምህርት ስርዓቱ አማካይነት “ሶሻሊስት አርበኞችን” ለማፍራት ብዙ የተደከመ ይመስለኛል፡፡ እኔም የዚያ ፖሊሲ ውጤት ነኝ፡፡
ደርግ ወድቆ ኢህአዴግ ስልጣን ሲጨብጥ (ገና በሽግግሩ ዘመን) ኢህአዴግ ከዘመተባቸው ተቋማት አንዱ የትምህርት ሴክተር ነው፡፡ ገና ህገ መንግስት ሳይረቀቅ፣ ምርጫ ተካሂዶ ቋሚ መንግስት ሳይመሰረት ያገባናል የሚሉ ኃይሎች ጥሪ ተደርጎላቸው ሳይመክሩበት በጥድፊያ አዲስ የትምህርት ፖሊሲ ወጥቶ ሥራ ላይ ዋለ፡፡
በወቅቱ 120 ሺህ መምህራን የመረጡት እድሜ ጠገብ የመምህራን ማህበር ፈርሶ ለስርዓቱ ታዛዥ የሆነ የመምህራን ማህበር ተቋቁሞ፣ ከትምሕርት ሚኒስቴርና መሰል የመንግሥት ተቋማት ጋር በመቀናጀት የፖሊሲው መሀንዲስ ሲሆን፤ ያኔውኑ “ይህ ፖሊሲ ትውልድ ገዳይ ነው” የሚሉ ኃይሎች ተቃውሞ ማሰማት ጀመሩ፡፡ አሁን ደግሞ ያ ፖሊሲ ጉድለት እንዳለው ታምኖ አዲስ ሰነድ ተዘጋጀ፡፡
የያኔውን ፖሊሲ አሁን እየተዘጋጀ ካለው ጋር የሚያመሳስላቸው መሰረታዊ ነገር፣ የያኔው ቋሚ መንግስት ሳይመሰረት በሽግግር ወቅት ተዘጋጀ፡፡ አሁንም የሰከነ አእምሮ በሌለበት፣ የፖለቲካ መረጋጋት ባልተፈጠረበት፣ ህዝብ በሰፊው በሚፈናቀልበት፣ በአንዳንድ አካባቢዎች መማር ማስተማር ባልተጀመረበት የለውጥ ሂደት ላይ እያለን ነው ይህ ሰነድ ብቅ ያለው፡፡
እዚህ ላይ ቀዳሚው ጥያቄዬ፣ ይህ ያልተረጋጋ ወቅት አዲስ የትምህርት ፖሊሲ ለማውጣት ለምን ተመረጠ? የሚል ነው፡፡ ከአንድ ዓመት ተኩል በኋላ ምርጫ ተካሂዶ አዲስ መንግስት እንደሚመሰረት በሚጠበቅበት በዚህ ወቅት በስልጣን ላይ ያለውን ፓርቲ ፍላጎትና ራዕይ ብቻ የሚያንጸባርቅ የትምህርት ፖሊሲ ማውጣት ለምን አስፈለገ? የሚል ተጨማሪ ጥያቄም ማንሳት ይቻላል፡፡
የትምህርት ፖሊሲ የአንድን ሀገር ዜጎች ሁሉ የሚመለከት፣ ለሀገሪቱ ውድቀትም ሆነ እድገት ወሳኝነት ያለው ጉዳይ በመሆኑ የሚመለከታቸው ሁሉ ሊመክሩበትና ሊዘክሩበት ይገባል፡፡ ተፎካካሪ ፓርቲዎች፣ መምህራን፣ የትምህርት ባለሙያዎች፣ በመምሕራን ለመምሕራን የቆመ የመምህራን ማህበርና ሌሎች የሙያ ማህበራት፣ ተማሪዎችና ወላጆች በዋናነት ሊወያዩበት ይገባል፡፡
አዲሱ የትምሕርት ፖሊሲ ማሻሻያ ፍኖተ-ካርታ፤ ያገባናል የሚሉ ዜጎች ሁሉ የተወያዩበትና ያዳበሩት ካልሆነ፣ እንዳለፉት 25 ዓመታት ማዶ ለማዶ እየተያዩ አንዱ “ትውልድ ገዳይ ነው” ሲል፣ ሌላው “ለብሔር ብሔረሰቦች ተደራሽ የሆነ የሊቃውንት ማፍሪያ ነው” እያለ ሲመጻደቅ ተጨማሪ ፍሬ-አልባ ዓመታት ይቆጠራሉ የሚል ስጋት አድሮብኛል፡፡ እናም ጥድፊያውን እናቁም – ሌላ ትውልድ እንዳንገድል እላለሁ፡፡
አቤቱታ!! ለክቡር የኢትዮጵያ ህዝብ !! ለክቡር የኢትዮጵያ ፌድራላዊ መንግሥት ጠ/ሚር አብይ አህመድ፡ ጉዳዩ፦ የህ.ወ.ሓ.ት.መስፋፋትና መሬት ነጠቃ!! | ገብረመድህን አርአያ
(PDF) ክቡር የእትዮጵያ ህዝብ ሆይ ፤ ክቡር የእትዮጵያ ጠ/ሚር ዶ/ር አብይ አህመድ ፡ የማቀርበው አብዮቱታየ በኢትዩጵያ ህዝብና በርሶው አስተዋይ መሪነት የእልባት መፍትሄ እንደሚያገኝ በመተማመን ነው ።
ክቡራን!! ህዝባዊ ወያነ ሓርነት ትግራይ ፡በየካቲት ወር 1967 ዓ.ም ደደቢት በረሃ ከመውረዱ ጥቂት ቀደም ብሎ አዲስ አበባ ውስጥ ሆኖ በንድፈ ሃሳብ ያዘጋጀው ማኒፈስቶው ( የትግል ፕሮግራሙ ) ጥር ወር 1967 ዓ.ም. ኤርትራ ሳሕል በረሃ ወርደው የአንድ ወር ወታደራዊ ትምህርታቸው ያጠናቀቁ ቁልፍ አመራረቹ የሚሰጣቸው ትምህርት ጨርሰው የካቲት ወር 1967 ዓ.ም. ደደቢት በረሃ እንደገቡ ፡ተሰባስበው የትግራይ ህዝብ ነፃ አውጪ ድርጅት በሚል የዛሬው ህዝባዊ ወያነ ሓርነት ትግራይ መሰረቱ ።በዚሁ እንዳሉም ይዘዉት የመጡ ፀረ ኢትይዮጵያ አንድነትና ሉአላዊነት ፤ ፀረ ኢትዮጵያ ህዝብ አንድነት ፕሮግራማቸው እጅግ አጠናክረው በመፃፍ አዘጋጅተው ጨረሱ።ይህ የአቋም ፖሊሲ ፕሮግራም፤በወቅቱ የነበሩ አመራሮች የማ.ገ.ብ.ት ወይም የትግራይ ህዝብ ነፃ አውጪ ድርጅት የዛሬው ህ.ወ.ሓ.ት. ፕሮግራሙ ኢትዮጵያ ዳግም ተመልሳ ሂወት እንዳትዘራ ሃገራዊ አንድነትዋ ፤የህዝብዋ አንድነትና ኢትዮጵያዊነቱ እንዲከስም እንዲጠፋ ተደርጎ የተዘጋጀ ፕሮግራም ፤ከየካቲት ወር 1967 ዓ.ም. እስከ ጥር ወር 1968 ዓ.ም.ጊዜ በመውሰድ የአንድ ዓመት ጥናትና እርምት ፈጀ ፤ተጠናቆ በመዝጋጀት በመጨረሻ በመፅሓፍ መልክ ተሰናድቶ ፤የካቲት ወር 1968 ዓ.ም 1 በትግርኛ 2 በአማርኛ 3በእንግሊዝኛ ተባዝቶ ተጠርዞ በየአስፈላጊነቱ ተሰራጨ።ይህ የህ.ወ.ሓ.ት. ፕሮግራም በብዙ ኢትዮጵያዊ እጅ ስለሚገኝ ዝርዝር መረጃው አላነሳውም ፤ለአብዮቱታየ መነሻ ሁለት ነጥቦች አቀርባለሁ ።
1ኛ ትግራይ ነፃ ሃገር ከአፄ ዮሓንስ 4ኛ ሞት በኋላ በተስፋፊውና ወራሪው ዳግማዊ ምኒሊክ መሪነት ነፃ ሃገር የነበረችው ትግራይ በአማራው ቅኝ ግዛት ሥር ወደቀች::ህዝብዋም ለመክራና ችግር ለስደት ለድንቁርና ወ.ዘ.ተ.ተዳረገ ይላል ።
2ኛ የዳግማዊ ምኒሊክ ወራርና መስፋፋት ትግራይና ህዝብዋ በቅኝ ግዛቱ ሥር እንደተቆጣጠረ ፤ዘመቻውን በማስፋት ዛሬ ኢትዮጵያ ተብላ በምትጠራው ሃገር አካባቢ የሚገኙ ነፃ ሃገር ሆነው ራሳቸውን ችለው ህዝባቸው የሚመሩ የነበሩ የተለያዩ ብሄር፤ ብሄረ ሰቦች፤ በአማራው ነፍጠኛ ሠራዊቱ ጥቃት ተፈፅሞባቸው፤እነዚህንም በአማራው ስርአት ቅኝ አገዛዝ ሥር ከወደቁ በኋላ ኢትዮጵያ ተብላ የምትጠራው ሃገር በ19ኛው ክፍለ ዘመን መጀመሪያ ምኒሊክ የመሰረታት ሃገር ይህች የዛሬዋ ኢትዮጵያ ናት ። ትግራይም ከአማራው ቅኝ አገዛዝ ስርአት በብረት ሃይል ትግል ነፃ ወጥታ የቀድሞው ሃገራዊን ነፃነትዋ ታስመልሳለች ።የራስዋንም መንግሥት ትመሰርታለች ።በዚሁ የህ.ወ.ሓ.ት. ፕሮግራም የተካተተው የትግራይ መንግሥት ሲመሰረት ለሚመሰረተው የትግራይ መንግሥት ድንበሩን ማስፋት ከሱዳን ሃገር በድንበር ማገናኘት የድርጅታችን ተግባር ነው።የትግራይ መንግሥት ሰፋፊ የእርሻ መሬት በሌለበት ብቁ ሃገር ለመሆን ስለማይቻል ከጎንደር ጠ/ግዛት ሰሜን ጎንደር ወይም በቅድሞ አጠራሩ ሰሜን ቤጌምድር ፤ ወልቃይት ፤ጠገዴ፤ጠለምት፡ቃፍታ ሁመራ (ሰቲት ሁመር) ወደ ትግራይ በማጠቃለል ከሱዳን ድንበር በቀጥታ ትግራይ ትገናኛለች ባለ ሰፊ የእርሻ መሬትም እንሆናለን ከዚሁ በማይለይ ከወሎ ጠ/ግዛት ከአለዋሃ ምላሽ እስከ ራያና ቆቦን በማካለል በትግራይ ግዛት ውስጥ ይሆናል ። የህ.ወ.ሓ.ት. መሪዎች ይህን እቅድና ፖሊሲ ያዘጋጁት 1 አረጋዊ በርሄ 2ግደይ ዘርአፅዮን 3 ስብሃት ነጋ 4 አባይ ፀሃየ 5 ሥዩም መስፍን 6 መለስ ዜናዊ ሲሆኑ ፤ በፕሮግራሙ እንደ ዋና የትግሉ አቋም አስገብተው ትግሉን ቀጠለ።ይህም በተግባር ለመፈፀም በተለይ በሰሜን ጎንደር እነዚህ የህ.ወ.ሓ.ት. መሪዎች ሙሉ በታጠቀ ኋይላቸው አሰማርተው የሰሜን ጎንደር ነዋሪው አማራው ግፍ ተፈፅሞበታል፤ገደሉት ዘሩን ለማጥፋት ለዓምታት ሰፊ እንቅስቃሴ አካሂደዋል ፤ገደሉት ፤ አፈናቀሉት ፤ቀሪዉም በስደት ተበታተነ ። በወሎ ጠ/ግዛትም ተመሳሳይ ድርጊት ህ.ወ.ሓ.ት. ፈፅመዋል።ድንበር ዘለል የመሬት መስፋፋት ሕገ ወጥ ወራር ነው ። የመስፋፋት ፖሊሲ በኢትዮጵያ ታሪክ ውስጥ ለመጀመሪያ ጊዜ በህ.ወ.ሓ.ት.መሪዎች ተባራዊ ተደረገ፤አሁንም አልቆመም ህ.ወ.ሓ.ት.የመስፋፋት ፖሊሲው አጠናክሮ እየቀጠለበት ይገኛል።ይህ ፀረ ኢትዮጵያ አንድነት ፀረ ህዝብ ፤ደም አፋሳሽ ሃገር አፍራሽ ፤ አደገኛ ፋሽሽታዊ ፖሊሲም ነው ። ህ.ወ.ሓ.ት. ያዘጋጀው ፕሮግራም ወደ ህዝብ ባሰራጨው ወቅት፤ለመጀመሪያ ተቃውሞ የገጠመው፤ በኢትዮጵያዊነቱ የሚኮራ የትግራይ ህዝብ ነበር ፕሮግራሙን በማውገዝ ጭምር አልተቀበለዉም፤ የከተማውና የገጠሩ ነዋሪ ህዝብ ሁሉ ለማለት ይቻላል እሳት ውስጥ ከቶ አቃጠለው ። ወያኔ የትግራይ ሃገር ከአማራው ቅኝ አገዛዝ ስርአት ነፃ ለማውጣት ትግሌን ጀምሬ አለሁ ብሎ ከተነሳበት ጊዜ ጀምሮ ለ5 ዓመታት .በፅናትና በጥንካሬ ወያኔን የታገለው ግልፅና ስውር ጥቃቶች አድናቆት በሚሰጥበት የትግል ዘዴ የትግራይ ህዝብ ነው። ቢታገለዉም አልተሳካለትም ፤በወያኔ ሃብት ንብረቱ እየተወረሰ ቤቱ ፈረሰ፤ እሱም እየታፈሰ ወንድ ሴት ወጣት ሽማግሌ፤ በቀንና ለሊት ከያለበት እየተያዘ እየታፈነ 06 –ሓለዋ ወያነ አስገብተው ጭካኔ በተሟላበት በማሰቃየት የሚቀብርበት ሰፊ ጉድጓድ ራሱን በመቆፈር ፤በቆፈረው ጉድጓድ በጅምላ እያስገቡ በጥይት ረሽነው ገድለው ጨረሱት ።ከላይ የተጠቀሱ አመራሮች። ኢትዮጵያና ህዝብዋም ጭምር አሁን ያሉበት ምስቅልቅልና ችግርም ያደረሱት እነዚህ ሰዎች ናቸው ፤የአማራው የዘር ማጥፋት ወንጀልም ፈፅመዋል ።የኢትዮጵያ ሃገር ሉአላዊነት አፍርሰዋል።
ዛሬ በኢትዮጵያ ሃገራችን በህ.ወ.ሓ.ት. እየደረሰ ያለው ግፍና መከራ እንዳይደርስ ብሎ አስቀድሞ የተከላከለው የትግራይ ህዝብ የሂወቱ ቤዛ መስዋእትነት ከፍሎ ሂወቱ የገበረው ኢትዮጵያዊ ነው። ኢትዮጵያ ሃገሬ በወያኔዎች ትፈርሳለች ህዝብዋም ለክፉ የመበታተን አደጋ ይደርስበታል ብሎ ስላመነ ስለ ተነበየ ነበር የመጀመሪያ የወያኔ ግፍ ቀማሽ ያደረገው ። ያ የትግራይ ህዝብ ዛሬ የለም፤ኢትዮጵያዊ ግዳጁ ፈፅሞ በወያኔዎቹ ተገድሎ ከዚች ዓለም ተሰናብቶዋል።የከፈለው ከባድ መስዋእትነት ግን በታሪክ ማህደር ውስጥ መዝገብ ተዘግቦ ይገኛል።የኢትዮጵያ ህዝብም ወንድሙ ለሆነው የትግራይ ህዝብ የከፈለው መስዋእትነት ሰሜን ጎንደር ፤አለዋሃ ምላሽ እስከ ራያቆቦ ያንተ የትግራይ ህዝብ መሬት ነው ሲሉት የኔ አይደለም፡ ይህ መሬት ግዛቱ የጎንደር አማራ፤የወሎ ግዛት እንጂ ፡የትግራይ ግዛት ሆኖም አያውቅም የትግራይም አይደለም የትግራይ ህዝብ አማራ መሬቴን ቀማኝ ብሎ አያውቅም፤ የሚልበትም ምክንያት የለውም ፡ የህ.ወ.ሓ.ት. ፕሮግራም ትልቁ የስህተት ጥፋቱ እዚህ ላይ ነው ። በማለት አጥብቆ በመቃወሙ ከባድ መስዋእትነት ከፍሎ ያለፈ ኢትዮጵያዊ ነው።ስለሆነም የኢትዮጵያ ህዝብ ሁሉ በፀሎት ሊዘክረው ይገባል ።
በሃገራችን ኢትዮጵያ እየታየ ያለውን በጣም አደገኛ የህ.ወ.ሓ.ት.የመሬት መስፋፋት ፖሊሲው የኢትዮጵያ ዘላቂ ሠላምና የሃገር አንድነትና ለክፉ አደጋ የሚዳርግ ነው።ይበልጥ የሚጎዳ ደግሞ ንፅሁ ኢትዮጵያዊው የትግራይ ህዝብ ነው።የህ.ወ.ሓ.ት. መሪዎች የትግራይ ህዝብ ባላቸው የሃይል ጉልበት አፍነው በመያዝ የራሳቸው ፍላጎት መጠቀሚያ ፖሊሲ በማድረግ በስሙ እየነገዱበት እንደሸቀጥ ዕቃ መጠቀም የጀመሩት ደደቢት በረሃ ከወጡ ጀምሮ እንሆ እስከ ዛሬ ድረስ 43 ዓመት አስቆጥረዋል ።ይህ ኢትዮጵያዊ የትግራይ ህዝብ ከባርነት ወለል በታች ሆኖ ፤በባሪያ ስርአት አገዛዝ የህ.ወ.ሓ.ት. ፖሊሲ መጠቀሚያና መነገጃ እያደረጉት ነው ።በማያምንበት በማይፈልገው በሰላማዊ ኑሮው በሂወቱ ከባድ እንቅፋቶች እየፈጠሩበት ነው።የትግራይ ህዝብ ህ.ወ.ሓ.ት በተስፋፊ ፖሊሲው በጉልበቱ ከጎንደር፤ ከወሎ፤ ከአፋር፤ወ.ዘ.ተ. በመስፋፋት ፖሊሲው በወረራ ወደ ትግራይ ያካለላቸው መሬቶች አያምንበትም አይቀበለዉም ።የህ.ወ.ሓ.ት. መንገድ በኢትዮጵያውያን ወንድማሞች የአንዲት ሃገር ልጆች መካከል ብጥብጥና ህውከት ፈጥሮ ፤የኢትዮጵያን አንድነትና ሉአላዊነት የመበታተነ እቅድና የኢትዮጵያ ህዝብ አንድነትና ኢትዮጵያዊነት የሚንድ ፖሊሲ ነው።ስለሆነም የጥቃቱ ሰለባ የትግራይ ህዝብ ይሆናል። የኢትዮጵያ ህዝብ ሆይ ፤ክቡር ጠ/ሚር ዶ/ር አብይ አህመድ የትግራይን ህዝብ ከዚሁ አረሜኔ ፋሽሽት ወያኔ አድኑት ።ህ.ወ.ሓ.ት.እና ካድሬዎቹ፤ ደጋፊ አባሎቹ፤ ልዩ ፖሊሶቹ፤ የወያኔ ምልሻ፤ በኢትዮጵያ ህዝብ በሚፈጥሩት ችግርና እየፈፀሙት ያለውን ግፍ በተለይ በአማራው በጎንደር ጠ/ግዛት በወሎ ጥ/ግዛት በአፋር ወረዳዎች ፤ ግድያ እስራት ብዙ ነው ።ህ.ወ.ሓ.ት. ወያኔ በመስፋፋት ፖሊሲው የሚፈፅማቸው ያለውን ኢ-ሰብአዊ ተግባሩ በትግራይ ህዝብ ፍላጎት እየፈፀምኩት ነኝ በማለት ፋሽሽታዊ ድርጊቱን ፤ንፁህ በሆነው ኢትዮጵያዊ በትግራይ ህዝብ እያላከከ ይገኛል።የትግራይ ህዝብ ግን በዚሁ ድርጊት ውስጥ የለበትም ፤እንዲያውም አያውቀዉም ጭምር። ክቡር የኢትዮጵያ ህዝብ ሆይ /// ክቡር የኢትዮጵያ ጠ/ሚር ዶ/ር አብይ አህመድ/// ከዚህ በታች የሚታየው ካርታ በህዝባዊ ወያነ ሓርነት ትግራይ የድርጅቱ የቀድሞው አመራርና የአሁኖቹ መሪዎች ተሰባስበው የትግራይ ግዛት ይህ ነው፡ብለው አምነዉበት ያፀደቁት ነው። ተግባራዊ ለማድረግ በዝግጅት ያለ የተስፋፊ ፖሊሲ እቅድም ይህ ነው። ይህ የወያኔ ህ.ወ.ሓት.የተስፋፊነት ወረራ በይፋ ያወጁት በድርጅቱ ልሳን በሆነው Tigrai On line sep 6 2018 የመስፋፋት ፖሊሳቸው ግልፅ አድርገዉታል ፤ ካርታውን እንመልከት ወይኔ ቀደም ብሎ በወረራ ከይዘው በጎንደር ጠ/ግዛት ወልቃይት፤ጠገዴ፤ቃፍታ
ሑመራ፤ጠለምት ከወሎ ጠ/ግዛት ከላይ አለውሃ ምላሽ እስከ ራያና ቆቦ ፡ በተጨማሪ በሰሜን በኩል የአፋር ወረዳዎች እንደነ በራሕሌ፤ ዳሉል ወ.ዘ.ተ ፤በጎንደር ከላይ አርማጮህ እስከ ታች አርማጮህ፤ ዓብድራፈዕ፤መተማ፤አብርሃ ጅራ፡ወሎ ጠ/ግዛት ደቡቡ ሁሉ ያጠቃለለ ነው ፡እነዚህ ሁሉ የትግራይ ግዛት ናቸው ብሎ የህ.ወ.ሓ.ት. የቀድሞውና የዛሬ መሪዎች የመስፋፋት የሃይል ወራራ በመፈፀምና ለመፈፀም እየተዘጋጁ ናቸው ።ህዝብና መንግሥት ትክረት በመስጠት ይህ ወራሪው የወያኔ ሕገ ወጥ ተስፋፊነት ማስቆም ግዴታ ነው ።በስንት ሚልዮን የሚቆጠር ህዝብ ከትውልድ ቦታው ተፈናቅሎ ተሰዶስ የት ሊገባ ነው ?
ክቡራን ሆይ ፤የተስፋፊነት ወረራ ሃገርና ህዝብ ያጠፋል፤ ሃገር ያፈርሳል ፤ሃገር ስርአተ አልበኝነት ያደርጋል፤ይህ ከተከሰተ ደግም ሃገር ይፈርሳል ህዝብ ይበታተናል ሃገር የለም ። የወያኔ የአሁኑ መስፋፋት የወረራው ፖሊሲም የሚፈፀምባቸው፤ተፈፅሞባቸው የሚገኙ 1ኛ የጎንደር አማራው ህዝብ2ኛ የወሎ አማራ ህዝብ 3ኛ የአፋር ህዝብ ዋናዎቹ በሰለባው የተጠቁ ናቸው ። ይህ የመስፋፋት ወረራ ፤ ፀረ ማንነት መብት ፖሊሲ ነው ፡ወያኔ ህ.ወ.ሓ.ት. በማን አለብኝ ትእቢቱ የኢትዮጵያውያን መብትና ነፃነት በሃገራቸው ውስጥ በጠራራ ፅሓይ እየገፈፈ ነው ።የኢትዮጵያ ህዝብና መንግሥት ይህ የቅኝ ግዛት መስፋፋት ማቆም አለበት ፡ይህ ካልተደረገ ኢትዮጵያና ህዝብዋ ወደ ክፉ አደጋ ይወድቃሉ ። የወያኔው ፋሽሽት የማፍያ ጥርቅም በኢትዮጵያ ሕግም በዓለም ሕግም ተገዶ ማቆም ይገባል፡ከዚሁ በፊትም በተስፋፊ ፖሊሲው የወረራቸው ቦታዎች ሁሉ የጎንደር ፤የወሎ፤ የአፋር መመለስ ግዴታው ነው ።ወያኔ ህ.ወ.ሓ.ት. የኢትዮጵያ ሉአላዊነት እያፈረሰ የኢትዮጵያ ህዝብ አንድነት እየበጠበጠ ፀረ ሰላም ግፈኛ ፋሽሽት ድርጅት መቀሌ መሽጎ መኖር የለበትም ። ይህ ከታች ካርታ የሚያመልክተው ህዝባዊ ወያነ ሓርነት ትግራይ ለመውረር የተዘጋጀበት የአማራ፤የወሎ፤የአፋር፤ መሬት፤ወያኔ የራሱ በሆነው ልሳን( ትግራይ ኦን ላይን) በግልፅ ያወጀው የመስፋፋት ወራር ነው። የኢትዮጵያ ህዝብና መንግሥት ይህ ደም አፋሳሽ ፤ሃገር አፍራሽ ፤የህ.ወ.ሓ.ት.የመስፋፋት የሤራ እቅድ ከአሁኑ በሕግ ማቆም አለበት ።
አፈወርቅ አምበሌ ተወልዶ ያደገው እዚሁ አዲስ አበባ ፍልውሃ አካባቢ ነው፡፡ የአንደኛና ሁለተኛ ደረጃ ትምህርቱን ካጠናቀቀ በኋላ በጅማ ዩኒቨርሲቲ በሜዲካልላብራቶሪ ዲፕሎማውን እንዳገኘ ይናገራል፡፡ በተመረቀበት ሙያ ለአንድ ዓመት ያህል በቦንጋ አካባቢ ከሰራ በኋላ ከወንድሙ ጋር ነጻ የትምህርት ዕድል አግኝተው ወደሩሲያ ያቀኑ ሲሆን በሩሲያ የ6 ወር ቆይታቸው ነገሮች እንደጠበቋቸው ባለመሆናቸው ወደ ሆላንድ ይሻገራሉ፡፡ ከሦስት ዓመት የስደት ቆይታ በኋላ ወንድሙ እዚያው ሲቀር እሱ ግን ወደ አገሩ መመለሱን ይገልጻል፡፡ የ36 ዓመቱ አፈወርቅ አምበሌ በቅርቡ ከአዲስ አበባ የተለያዩ አካባቢዎች ተይዘው ወደ ጦላይ ከተወሰዱትና ባለፈው ጥቅምት 9 ቀን 2011 ዓ.ም ከተለቀቁት 1700 በላይ የአዲስ አበባ ወጣቶች አንዱ ነው፡፡ ይሄ ቃለ ምልልስም ከሌላው ህይወቱ ይልቅ በጦላይ ቆይታው ላይ ያተኩራል፡፡ እንዴትና ከየት ተያዘ? በጦላይ የነበረው አያያዝና ሥልጠና ምን ይመስላል? በአንድ ወር ቆይታው የታዘበውንና የተገነዘበውን ለአዲስ አድማስ ጋዜጠኛ ናፍቆት ዮሴፍ እንዲህ አጫውቷታል፡፡
ነገሮች እንደምጠብቃቸው አልሆኑልኝም። ውጭ አገር አውሮፓ ሲባል የምትገምቺውና የምትጠብቂው ነገር አለ አይደል፡፡ አልሆነም። እኔ እንደውም ለመመለስ ያን ያህል ጊዜ አይወስድብኝም ነበር፡፡ ነገር ግን ማቄን ጨርቄን የምትይው ነገር አለ፡፡ በዚያ ላይ የወንድሜና የእኔ ጉዳይ አንድ ላይ ስለነበር ቆየሁ እንጂ ወዲያው ነበር የምመለሰው፡፡ የሁለታችን ኬዝ አንድ ላይ ሆኖ እኔ በመመለሴ ምክንያት ወንድሜ እስካሁን የመኖሪያ ፈቃድ አላገኘም፡፡ ያኛው ከተመለሰ ይሄኛውም ወደ አገሩ መግባት ይችላል በሚል፡፡ የወጣው ወጪ፣ የቤተሰብ ጉዳይና መሰል ነገሮች ከአገሬ ወጥቼ ሶስት ዓመት እንድቆይ አገዱኝ እንጂ ወዲያው እመለስ ነበር፡፡
አዲስ አበባ ዩኒቨርሲቲ በማታው የትምህርት ክፍል፣ ሜዲካል ላብራቶሪ ለዲግሪ እየተማርኩ ቀን ደግሞ በቅድስተ ማሪያም ዩኒቨርሲቲ ኮምፒዩተር ሳይንስ እማር ነበር፡፡ በርቀት ትምህርት ደግሞ ሂስትሪ ስማር ነበር፡፡
ጊዜሽን በደንብ ከተጠቀምሽበት የሚከብድ ነገር የለውም፡፡ ነገር ግን በቤተሰብ በኩል የሆነ ቀውስ ሲመጣ፣ ሁለቱን አቁሜ የአዲስ አበባ ዩኒቨርሲቲውን ሜዲካል ላብራቶሪ ጨርሼ ዲግሪዬን ያዝኩኝ፡፡ ቆይቼ ደግሞ አቅሜን አሰባስቤ ማስተርሴን ጀመርኩኝ፡፡ በመሃል አባቴም እናቴም ተከታትለው ሲሞቱ፣ ብዙ ነገሬ ተበለሻሸና አቆምኩት፡፡ አሁን መማር ካቆምኩኝ አራት አመት አካባቢ ሆነኝ፡፡
አንድ ኢንጂነር ጓደኛ አለኝ፤ አብሮኝ የተማረ። ኮንትራክተር ነው፡፡ ከእሱ ጋር ነው የምሰራው፡፡ እርግጥ ጓደኛዬ ስለሆነ ባህሪዬን ያውቃል፡፡ እንግባባለን። ነገር ግን አገሪቱ ላይ ያለው አጠቃላይ ቢሮክራሲ– የቀጣሪ ቢሮክራሲ ስለማይመቸኝ ተቀጥሮ መስራት አልችልም፡፡
ቦንጋ ሰርቻለሁ፡፡ በተለያዩ ነገሮች ምክንያት ከሙያዬ ተራርቄያለሁ፡፡ በጤና ጥበቃ ህግ መሰረት ለረጅም ጊዜ ከሙያው ርቀሽ ቆይተሽ እንደገና መጀመር አትችይም፡፡ ሙያው ከጤና ጋር የተገናኘና ሪስክ ያለው ከመሆኑና የመረሳት ባህሪ ያለው ከመሆኑ አንፃር፣ ህጉ ትክክለኛ ቢሆንም፣ እኔ ግን ሲከፋኝ የምፅናናበትን ስራዬን እንዳልቀጥል አድርጎኛል፡፡ በዚህ መስከረም እንደ ምንም ብዬ ያቋረጥኩትን የማስተርስ ትምህርቴን እቀጥላለሁ ብዬ ነበር፣ ሌላ እክል ገጠመኝ፡፡